



Turska arhitektura u Bosni i Hercegovini naročito se 
ogleda u izgradnji džamija i mostova. Od svih džamija u 
tim krajevima je najstarija t. zv. Careva džamija sagrađena 
g. 1459. To je džamija osvajača Bosne, sultana Mehmeda II. 
Pored nje u Sarajevu se nalazi i čuvena Begova dža- 
mija, koju je gradio bosanski sandžekbeg Husrefbeg 1330. 
godine. Osim divnog velikog kubeta ova džamija imađe 
lijepu munaru i sahatkulu. Prošle je godine na svečan način 
proslavljena 400-godišnjica njezina opstanka. 

Između 60 sarajevskih džamija vrijedno je spomenut; 
još i lijepu Alipašinu džamiju. 

U istočnom dijelu Bosne, zapravo' u negdašnjoj staroj 
Hercegovini, u mjestu Foči je džamija Aladža, koja se odli- 
kuje svojom finom ornamentikom. 

Od hercegovačkih džamija vrijedno je spomenuti Kara- 
džozbegovu džamiju u Mostaru, koju je napravio 1557. go- 
dine hercegovački upravitelj Karadžozbeg. 

Gore lijevo: ILUMINACIJA BEOOVE DŽAMIJE U SARAJEVU 
Lijevo : POGLED NA BEGOVU DŽAMIJU U SARAJEVU 
Dolje: CAREVA DŽAMIJA U SARAJEVU, NAJSTARIJA 
•ju I NAJLJEPŠA DŽAMIJA U BOSNI I HERCEGOVINI 


Desno: KARADŽOZBEGOVA 
DŽAMIJA U MOSTARU, 
Najljepša hercegovačka džamija 


Naslovna slika : DJEVOJČICA V NARODNOJ NOŠNJI. * Naslikao Anatol Sergejev 

Prva nagrada natječaja ,, Djeca u narodnoj nošnji", koju je bodlla M. Markulin iz Zagreba 


NAPISAO PAUL KELLER 
PREVEO SLAVKO MAJCEN 


CE.GE.NH 

U krošnjama drveća šumio je večernji vjetar. 
Njegov glas zvonio je tako umorno kao uvijek. 

I sjaj zvijezda, koji je bio nad velikom šumskom 
livadom, bio je isto tako svečan i srebrenkast kao 
i inače. 

Danju bio se ljut boj na toj livadi. Tu su Ri- 
mljani stekli novu pobjedu, svladali su jedan novi 
narod i podvrgli ga pod jaram svoga gospodstva. 

Mrtva tišina bila je na livadi. Mnogo tihih sni- 
vača ležalo je jedan pored drugoga u pogaženoj 
travi za dugi san, samo na rubu šume ležala su 
dva čovjeka, koji su još disali. Bila su to dva 
rimska vojnika, oba teško ranjena. Mlađemu 
% od ove dvojice Rimljana ranila je strelica desnu 

stranu pluća, a stariji je bio uboden kopljem u 
donji dio tijela. Oba su bila posvećena smrti. 

»Vode, samo jednu jedinu kapljicu vode!« 

I Stari digne glavu i pogleda na drugu stranu 

livade. Tamo je šumio potok bistar kao srebro. 
Ali za njega kraj goruće žeđi predaleko je to. 
Tu padne u veću plašljivost i glasno zastenje. 

»Strpi se, brate, . . . strpi!« tješio ga mlađi. 

»Stripiti se kraj takvih boli? Jao, moja rana!« 

Jedno je vrijeme bila tišina, samo je vjetar 
šumio, a zlatne su zvijezde putovale nebom, vi- 
soko nad svima borbama i patnjama. 

Tada počne stari iznova: 

»Čuo sam, da šapućeš; jesi li što rekao?« 

»Molim se!« odgovori mlađi. 

»Ti se moliš?« 

Groza prođe tijelom staroga, i on reče bezvu- 
čnim glasom: 

»Ja bih isto mogao moliti, jer i ja imam Boga, 

. . . Boga sa Siona.« Iznenađen, pogleda ga mlađi. 

»Ti si Židov?« upita ga začuđen. 

»Da! Bog je ostavio naš narod. On je vama 
Rimljanima dao moć nad nama; vi ste naš hram 
spalili i razorili naš grad. Onda sam se i ja protiv 
vas borio na zidovima Jerusalima. Kako bi rado 
bio umro na onaj dan sramote; smrt mi nije bila 
određena. O Jerusalime, moj sveti, ljubljeni Je- 
rusalime!« 

»Nesretni prijatelju! Kako si došao k Rimlja- 
nima?« 

»Uhvatili su me i silom metnuli među rimske 
ft= vojnike. U ono vrijeme bio sam još mlad čovjek, 

a sada, kada sjedine pokrivaju moje tjeme, mo- 
ram umrijeti u tuđini, posve sam, bez žene i dje- 
teta, bez braće i sestara, daleko od domovine, 
gdje sam kao dijete bio tako sretan i blažen.« 

Pun saučešća gledao je mlađi na bol staroga. 

»Bili mi htio što pripovijedati iz onoga lijepoga 
djetinjstva?« reče on. Ovaj drugi počne gorko 
jecati i plakao je dugo i jako. Malo pomalo se 
umiri. Tada je ležao nepomično zatvorenih očiju. 
Napokon počne govoriti, tiho, kao da govori sam 
sa sobom: % 

Slika desno : 

PROCVALI SVIBANJ U BRDIMA 


A 

»Bilo je veče. Sunce je bilo na zalazu i već je 
mjesec bio na nebu. Isti mjesec kao sada! . . . Sva 
polja bila su mirna i samotna . . . Išao sam jednom 
uskom poljskom stazom, a majka me je vodila 
za ruku. Bio sam još dijete sa smeđim uvoj- 
cima . . . Crvene večernje zrake sunca obasjale 
su moju majku . . . Ona je bila tako lijepa! . . . 
Kao da prijazni anđeo kraj mene koraca, tako 
je bila ona . . . Tada je došao na mene strah i 
poštovanje. Majka je išla sa mnom k čovjeku", 
kojega su ljudi nazivali prorokom. Ukaže se 
osamljeni dvor; pred njim je bila cisterna. Kod 
zdenca je stajala skupina muževa, a nešto po 
strani su stajale žene i djeca. 

— Tamo je prorok! — rekla je majka. Tada 
sam se jako bojao i čvrsto, sam se držao za na- 
bore njezine haljine. 

— Jesu li mrtvaci kod njega, koje je on oži- 
vio? — upitam plašljivo. 

— Ne, moje dijete, — tješila me dobra majka. 

— Ali ako on zove oluju, — prigovorim ja 
dalje. 

— On nije zvao oluju, nego ju je utišao. 

Tako smo došli k ženama i djeci. Svi su htjeli 
k proroku. Ali nekoliko ljudi dođe i jedan reče: 

— Učitelj je umoran! Dajte mu mira i idite kući. 

— Ali žene se nijesu dale otpraviti. Tada su ljudi 
postali srditi i zaprijetili su oštrim riječima, da 
odemo. Nato su se okrenule žene, a moja me 
majka uzme na ruku i reče žalosno: — Hajdemo, 
dijete! 

I mnoge su se okrenule i htjele otići od pro- 
roka sa žalosnim srcem. 

Tada zazvoni glas od zdenca, tako jasan, da 
je svatko čuo, i tako čudesan, da je prodiro u 
dubinu srca: 

— Pustite k meni djecu i ne branite im, jer je 
njihovo kraljevstvo nebesko! 

Glasno klicanje zaori iz dječjih usana, kroz 
gomilu muževa napravi se put i majke su sa svo- 
jom djecom išle k proroku. 

I ja sam ga vidio! 





ZA 6000 DINARA U SVETU ZEMLJU! 

Ova rijetka prilika, da uz tako nisku cijenu pohode ove svete godine 
domovinu Kristovu, pruža se ograničenom broju hodočasnika, koji se 
/ prijave najkasnije do konca svibnja. 

^ifodoćašće odlazi iz Zagreba II. srpnja, a vraća se 31. srpnja 
Boravak u Svetoj Zemlji 10 dana, te će ho dočasnici ove skupine 
pohoditi Jafu, Arimateju, Jerusa/em, Betlehem, Jakobov zdenac, 
Nazaret, Karme! i Hadu. Na parobrodu putuje ova skupina u IV. raz- 
redu (bez kabine) te se opskrbljuje svaki sam hranom na putu do 
Jerusa/ema (prvih 5 dana za plovidbe parobrodom do Pale stine) 

Veći program, svu opskrbu od ukrcanja na parobrod do iskr- 
canja na povratku te kabinu na parobrodu imadu oni, koji se 
prijave za Ili. razred uz cijenu od 7900 Dinara 

Još veće udobnosti imadu hodožasnici ii. razreda za 12.500 Dinara 

Ako bude 250 hodočasnika, putovat će se posebnim parobrodom, te će 
udobnosti i program za sve hodočasnike biti mnogo veći 

Prijave treba poslati najkasnije do 31. svibnja 

Odbor za hodočašće u Svetu Zemlju, Zagreb, Trg Kralja Tomislava 21 


O, Rimljanine, ja sam Židov, koji ne poznaje 
tuđe bogove, ali ja ti kažem, on je izgledao kao 
Bog! Ti nijesi bio nikada u svetom hramu u Jeru- 
salimu, ti nijesi nikada osjetio, kako je čovjek 
plah i blažen u blizini Boga; u ostalom možeš 
slutiti, kako mi je srce gorjelo u grudima, kad 
sam ono veče vidio proroka. A on je bio blag. 
Sa svakim je djetetom razgovarao i svako bla- 
goslovio. Ja sam bio posljednji. Plašljivo, sa 
široko otvorenim očima, stajao sam pred svecem 
i kad mi je mahnuo, uhvatio me je teški strah, 
tako da sam glasno zaviknuo. Kada me se do- 
taknuo, zamro mi je svaki glas . . . Bilo mi je, 
kao da će mi srce zastati, . . . kao da moram 
umrijeti, . . . kao da sam blažen. Sjeo je na rub 
zdenca, metnuo me na svoja koljena i čvrsto pri- 
tisne moju glavu na svoja prsa... Nije se čulo 
ni glasa, . . . nebo je pustilo na mene svoje zlatne 
goruće zrake, ... a ja sam čuo, kako udara nje- 
govo srce. 

Tada se nagne nad mene da me blagoslovi. 
Tihim blagim glasom reče: 

— Moje dijete, ti ćeš me opet naći!« 

* 

»Brate, brate, daj da te se dotaknem, daj da 
te poljubim,... ti... ti si vidio Spasitelja!« 

»Spasitelja?« 

»Onaj, koga ti zoveš prorokom, nije li taj bio 
Isus iz Nazareta?« 

»Bio je to Isus iz Nazareta! Poznaješ li ga ti, 
.Rimljanine?« 

»Ja ga poznam i znam, da nije bio samo pro- 
rok, nego Sin Boga Oca; ja to znam, ... jer ja 
sam kršćanin!« 

Oba čovjeka gledala su se u oči . . . nekoliko 
časaka, dok nije Rimljanin iznemogao pao, tiho 
do staroga. Veliko je uzbuđenje njegove sile 
sasvim slomilo, a rana je jače krvarila. Ispreki- 
dano i šapćući počne iznova: 

»Tvoj je narod . . . njega . . . usmrtio . . . znaš 
li ti to?« 

Groza uhvati staroga. 


»Ja to znam!« 

Duga stanka. Tada reče stari: 

»Ja ga ni jesam vidio, kada je umirao; bio sam 
još premlad za praznik. Ali moja ga je majka vi- 
djela na križu. Više nikada nije bila zadovoljna 
i rano je umrla . . . Ona ga je ljubila!« 

Opet nastane duga, duga stanka. Tada je 
šaputao mladi kršćanin: 

»Brate, ja ću ti . . . reći . . . gdje je tvoja maj- 
ka .. . sada . . . Ona je kod njega!« 

Tada poviče stari: 

»Kod njega? Moja je majka kod njega? A 
gdje je on?« 

Ovaj drugi pokaže vjerujući gore prema zvi- 
jezdama, koje su sjale: 

»Tamo ... u . . . svojem . . . kraljevstvu!« 

Duboka tišina. Iza nekog vremena upita stari: 

»Moj brate, možeš li još govoriti?« 

»Što ... ti . . . želiš?« 

»Ja nijesam ništa čm> o njegovoj nauci; uvijek 
sam živio na svom osamljenom dvoru, a tada 
sam dospio k Rimljanima. Ti kažeš, da je moja 
majka kod njega, a on mi je obećao, da ću ga 
opet naći. O moj brate, pokaži mi put k mojoj 
majci i k njemu!« 

Sretan sjaj spusti se na smrtno blijedo lice 
mladoga kršćanina. Stari prisloni svoje uho tik 
nad usta ovoga. I samo u posljednji sat usred 
muke i smrti u isprekidanim rečenicama, stenju- 
ćim riječima bio je održan misijski govor, mi- 

sijski govor iz pluća, koja su krvarila. 

* 

»Čuješ li, kako šumi potok?« 

»•Potok ... za krštenje ... mi ćemo . . . dolje.« 

»Kad bismo to mogli!« 

Dignu se i klonu natrag, pokušaju opet i pu- 
zali su tri koraka. Onda su nekoliko minuta ležali 
mirno, izmoreni u smrtnom trzanju. 

»Brate, dalje!« 

Jecali su, stenjali, molili, dizali glavu i pipali 
rukama u travi. Prijeko je šumio potok. Došli su 
naprijed za dva koraka, a onda su pali na lice. 

(Svršetak na str. 419.) 

MAJKA 

Majka! Čije srce ne zakuca jače, čije misli ne 
lete daleko, čija se mašta ne probudi odmah, čije 
se oko suzom ne orosi, kada čuje, da nečija usta 
ovu dragu, slatku i divnu riječ šapću? 

Kad nas stisnu jadi i muke, tegobe i boli pat- 
ničkog života, kad nam duša pod pritiskom gorke 
boli plače i stenje, kad nam sitne latice sreće, 
trga ruka ljudske mržnje i zloće, mi se puštamo 
uspomenama našim, milim i slatkim, da nas na 
krilima svojim povedu u čarobno carstvo našeg 
djetinjstva, gdje nismo znali za ljudsku zlobu, 
ni za plač duše i boli srca. Mi zatvaramo svoje 
oči, pa u vizijama gledamo sebe, gdje se lju- 
ljamo na toplom majčinom krilu, te rastvorenih 
ustiju buljimo u lice svoje zabrinute majke i po- 
žudno srkamo svaku njenu riječ, dok nam priča 
priču o bradatom patuljku, malome careviću, pre- 
krasnoj gorskoj vili i svemoćnom čarobnjaku. 

Oh ti dani . . . Oh ti dani . . . 

Ime je tvoje, Majko, iza imena Bog najsve- 
tija riječ. 

U tebi je inkarnirana Sreća i Dobrota. Tvoja 
je riječ slađa od meda, korisnija od balsama. 
Tvoj je cjelov strelica na luku Dobrote, koja 
ubija Brigu, razoružava Zloću, umanjuje Žalost 
i uvećava Sreću. 

Tvoj je savjet jači od najčvršće odluke, ko- 
risniji od savršenog umjeća. 

More i Nebo imaju svoje granice, samo tvoja 
Ljubav, Majko, nema kraja ni konca. 

Kad bi Nebo bilo termometar, i zvijezde stup- 
njevi tvoje velike Ljubavi, onda bi zvijezda pa- 
dale dolje, jer za njih ne bi bilo mjesta na tako 
malenom prostoru. 

U tvojoj je duši više briga i dobrih želja za 
svoju djecu, negO' u moru kapi i na nebu zvijezda. 

Tvoja je Tuga neizmjerna. Tvoja Bol nedoku- 
čiva. Ti si žrtva na oltaru Ljubavi, koja uvijek 
gori, a nikad ne dogorijeva. 

Ti si, Majko, Sunce u perivoju našeg djetinj- 
stva, trg čarobnog carstva prekrasnih naših naj- 
mlađih dana. 

U čovječjem srcu može ugasiti Ljubav prema 
svemu i svakome, ali prema Tebi ne će i ne 
može nikada. 

I oni najveći zločinci i razbojnici, kojima su 
u zloći zamrli svi osjećaji, pred svoju strašnu 
smrt na vješalima ne žele i ne traže nikoga dru- 
gog, do tebe, predraga Majko. 

Prva riječ, koju dijete kroz tepanje izgovori, 
nije drugo nego: »Majko!« 

Zadnji uzdah čovjeka na smrtnoj postelji nije 
nego prikupljena snaga izražena samo u jednoj 
jedinoj riječi: »Majko!« 

Nesreća je najveća kod onoga čovjeka, ko- 
jemu je u djetinjstvu bila zakraćena Majka. 

Ti si, Majko, stožer obitelji, toga ognjišta či-. 
tavog društvenog života. 

Molitva tvoga srca, plač i uzdasi tvoje duše 
potresuju Nebesa. 


ZA MAJČIN DAN 
NAPISAO JURAJ JURJEVIĆ 

Ti si najveći heroj, jer je u tebi najjači samo- 
prijegor. 

Veselju tvome raduju se anđeli na Nebu, na 
žalost tvoju urliču gromovi, sijevaju munje, 
bjesni more i tresu se gore. 

Svaki čovjek, kad ljubi, hoće nešto i da do- 
bije, ti si jedina, Majko, koja ljubiš, a za uzvrat 
ništa ne tražiš. 



MADONA S DJETETOM 
Kip iz drveta iz god. 1470. izrađen od jednoga kipara iz Strasburga 

Tvoje srce, puno najuzvišenijih sjećaja, sliči 
zlatnoj kutiji krcatoj zrna najdragocjenijeg 
bisera. 

Bez tebe bi, Majko, naš život bio prazan. Ti 
si sadržaj Života. 

Nema ništa jače i snažnije od želje, koja hoće 
i traži Majku. 

Obitelj, u kojoj je umrla Majka, sliči oltarima 
Velikog Petka, praznom okviru, pogašenom 
ognjištu i degradiranom časniku. 

Pogled Majke na grobište, u kome počiva nje- 
zino dijete, strahom je jednak pogledu osuđe- 
nika na vješala ili gilotinu. 

Na času smrti, najteža je pomisao čovjeka, da 
ostavlja Majku, a najslađa, da će ga ona doče- 
kati u Nebesima. 

BUHA J A!€ A OD ČOVJEKA 


NAPISAO BOGDAN BABIĆ 

rimo: pogledajmo onoga, po čijoj je snazi čo- 
vjek označio uopće jačinu neke sile i neki rad . . . 
Čovjek govori o konjskim silama i kod strojeva 
i kod drugih zgoda. A kada bi čovjek mogao 
sam izvršiti radnje, koje obavlja konj? Mi se 
divimo atletama, koji vježbom i tjelesnim ustro- 
jem svojim mogu da izvrše neke radnje, koje mi 
ostali smrtnici ne možemo izvršiti: savija rukama 
deblje željezne šipke, vuče autobus itd. A šta 
bi tek rekli kod isporedbe snage kukaca sa sna- 
gom čovjeka! Pogledajmo! 

Malena buha skače po mišljenju nekih uče- 
njaka i do 120 cm. Uzmemo li, da je u najpo- 
voljnijem slučaju buha (sa nogama) visoka 3 mm 
to ona može da skoči 400 puta više nego je sama 
visoka. Uzmimo, da ona skače samo polovicu od 
120 t. j. 60 cm, pa pogledajmo, koliko bi visoko 
morao čovjek skočiti, da se snagom omjeri sa 
buhom. Uzmimo, da je prosječna visina čovjeka 
150 cm, to bi on morao preskočiti u 200 puta 
veću visinu, dakle 300 m, t. j. za samih 18 m 
manje nego li naše tri prvostolne zagrebačke 
crkve jedna nad drugom (3x106 m). Kako li je 
dakle čovjek slab prema sitnoj busi! (Slika br. i.) 

No pređimo k drugom našem dosadnom na- 
metljivcu iz carstva kukaca: muhi. Po svoj pri- 
lici besposleni Englez I. Scott pravio je pokuse 
glede snage raznih kukaca. Uzeo je za krila 
muhu, i kad se trzala da se otme, podmetnuo joj 
je šibicu među noge. Muha je šibicu grčevito 
držala i Scottu se činilo »bez ikakve muke«. Kako 
je šibica 7 puta đul ja od muhe, Skott je izra- 
čunao, da bi čovjek morao sasvim lako nositi 
kladu dugu 11 metara, a debelu kao što je on 
sam. (Vidi slike br. 2 i br. 3.) Kušajući dalje pri- 
vezao je muhi za nogu jedan konac 12 puta dulji 


Poznata je poslovica: »Manja od maka, a digne 
junaka!« kojom se misli na stanoviti rad buhe. 
No ja ne želim da o tome govorim, jer tu nije 
u stvari snaga, nego tek ubod — osjećaj boli, 
koji čovjeka nadigne. Želim samo da prikažem, 
kako je čovjek, taj silni gospodar prirode i kro- 
titelj prirodnih sila, u razmjeru prema buhi i 
drugim ne'kim kukcima puno slabiji. Mi znamo, 
da čovjek treba vrlo dugo, dok se osovi na vla- 
stite noge, dok sve životinje trebaju puno kraće 
vrijeme. Kako samo brzo može pile da hoda, 
janje da skače, ždrijebe da skače itd., iza kako 
se pile izleglo, janje ojanjilo i ždrijebe oždrije- 
bilo! A čovjek? Ni za cijelu godinu dana ne može 
sam hodati, hraniti se i druge poslove obavljati. 

No nije u tome samo sva slabost čovjeka! 
Uzmemo li u obzir veličinu njegovu i veličinu 
drugih životinja, vidimo, kako je čovjek tijelom 
svojim slab i neznatan. Ne treba dulje da govo- 

od njezina tijela i muha je s lakoćom letjela. U 
razmjeru veličina morao hi čovjek nositi uže 
debelo kao njegovo stegno, a dugo 20 m. (Vidi 
slike br. 4 i br. 5.) 

Scott nije ostao samo kod navedenih pokusa. 
Pravio je pokuse i sa bezazlenom, a ozloglaše- 
nom uholažom (ona naime ne zalazi u uši!) Na 
posebno uređenim kolicima od kartona vukla je 
uholaža preko cijeloga stola 8 žigica, koje su 
zajedno bile 24 puta teže od nje same. U raz- 
mjeru morao bi čovjek od 75 kg vući teret od 
1800 kg. Taj teret ne može čovjek sam ni u po- 
misli nositi ili vući, a njegov konj izgledao bi 
pod tim teretom, kako* prikazuje slika br. 7. vu- 
kući na sebi osam velikih i teških balvana. 

Uholaža je isto tako teglila engleski novac od 
jednoga penny-a, koji je 250 puta teži od nje 
same. U razmjeru bi čovjek morao potegnuti 
18750 kg. Kod daljnjih pokusa uholaža je držala 
papir 12 puta teži od nje same, a u razmjeru bi 


tako jak čovjek (bio bi atleta nad atletama) mo- 
rao držati 12 ljudi teških kao što je sam. Bespo- 
sleni Scott ispitao je snagu pčele i našao, da je 
30 puta veća od konjske, dok je hrušt samo 21 
puta jači od konja. Kad bi skakao čovjek kao 
skakavac (400 puta kao što je dug) pravio bi 
korake od 185 m. 

Drugi su istraživali snagu drugih kukaca i tako 
je nađeno, da bi u razmjeru sa snagom mrava 
(vuče osam žigica) četiri konja morala vući tro- 
katnu kuću, a čovjek bi morao tegliti 10.000 kg. 

Pauk može da među nogama drži cijeli list 
novina, a čovjek od 70 kg težine morao bi u 
srazmjeru držati 35.000 novina sa 16 do 20 stra- 
nica što iznosi po prilici oko 2.000 kg. Dok čo- 
vjek jedva može da digne 150 kg. (Vidi sliku 8.) 

Zar se ne vidi jasno, koliko je snaga tijela čo- 
vječjega neznatnija od snage kukaca? Ali zato 
je snaga uma čovječjega ona, koja je podvrgla 
sebi prirodne sile i životinje. 



CEGJENHA 


(Svršetak sa strane 416.) 


»Bože, daj snage, snage!« 

I opet su se vukli nekoliko pedalja dalje. Pro- 
šao je sat, a tek su došli do^ preko polovice ši- 
roke livade. 

I umirući puzali su dalje. 

I opet je prošao gotovo jedan sat. Potok je 
blizu, samo još pet, šest koraka daleko. 

»Brate, budi jak . . . samo još ovaj . . . j 
put . . .!« 

»Ja ... u ... mi .. . rem!« 

»Isuse iz Nazareta, pomozi!« 

I stari dobije snagu, koju samo smrtni strah 
daje. Pograbi svoga druga i jecajući puzao je na 
obalu potoka. 

Tamo otvori umirući još jednom oči. Poslje- 
dnjom snagom zamoči ruku u vodu, spusti je 
svome drugu na čelo i izdišući, . . . hropćući, . . . 
umirući,... reče: 

»Ja te krstim u ime Oca i Sina i Duha Svetoga!« 
* 

Ponoć je prošla. Kroz zeleno lišće pada mje- 
sečina na obalu potoka. Oba kršćanina leže ruku 
o ruku. I sam noćni vjetar šuti u nazočnosti ovih 
dvaju mrtvaca. Zvijezde putuju svojim prasta- 
rim putem, ali još dalje nego li su one, dalje od 
svih svađa i muka su duše ovih dvaju drugova. 


VIŠNJICA SEVERIZ POPOVAČE Naslikao A, Scrgejev) 
II. nagrada našeg natječaja „Dijete u narodnoj nošnji* 

TOMO BARAN 


SELJAČKI ROMAN 

NAPISAO WLADYSLAW ST. REYMONT 
PREVEO JERONIM KORNER (Nastavak) 


Bijeda je iskesila put njega zube i grizla mu 
djecu — a on je ipo cijele dane sjedio, zagledan 
bez misli u sebe, i nije umio svojoj nevolji do- 
skočiti. Nije išao k ljudima u selo da prosi, jer 
mu to naprosto nije padalo na um. Cijeloga 
života on je morao za svaki zalogaj teško raditi, 
morao ga je krvlju izvlačiti i zatim, nikad nije 
ništa dobio badava — dakle i sada, ako je mislio, 
mislio je jedino — zaraditi! Zaraditi ne makar 
gdje — padao je iscrpljen. 

Tek mu je jučer sinula u glavi misao da siječe 
drva, i stara Augustina mu je dala savjet, da moli 
pomoć kod župnika. 

Po podne, tek se mraz nešto ublažio, uzeo je 
Maricu i pošli su k proplanku, gdje su ležale 
gomile drva, koje je posjekla jesen, ali bila su 
tako zasuta snijegom, da je cijeli proplanak bio 
jedna ravnina, što osljepljuje bjelinom. 

»Marice, hoćemo li moći?« šapnuo je Baran, 
češući se po glavi. 

»Pas, a ne zima!« progunđa mrko djevojčica, 
udarajući lopatom u snijeg. 

Već ništa ne govoreći počeli su da otkopavaju 
omorike. 

Bacili su se s groznicom na posao. Tomo je 
radio za četvoricu, a Marica je s nekom bijesnom 
strašću neumorno kopala, ne obazirući se na 
znoj, koji joj je zalijevao oči, niti na iscrplje- 
nost, koju je domalo osjetila. Penjali su se tome 
snijegu, kao ogorčenom neprijatelju, kao oli- 
čenju svih njihovih jada, i derali su ga lopatama 
s divljom, kamenom seljačkom tvrdoglavošću. 

Snijeg je bio smrznut i silno tvrd, kao led, da 
ga se s velikom mukom moglo željeznim lopa- 
tama rovati; posao je išao sporo, i taj otpor ih 
je naprosto razbješnjavao. Tomo je zbacio ko- 
žuh, ostao je samo u košulji i ništa naokolo ne 


videći kopao je s nekim bijesom. Surova košulja 
mu je na plećima potamnjela od znoja, Subaru je 
također bacio, pa su mu se kose, kao raskuštrani 
snop slame, tresle kod svakog pokreta. 

»Svinja si, pasju mu paru!« gunđao je ponekad 
s mržnjom, i samo mu je lice umorno, strašno 
od tvrdoglavog bijesa, treperilo nad snijegom, 
krvavoljubičastom mrljom. Marica bi ponekiput 
prisjela, da uhvati daha i da nešto počine, ali 
odmah bi ustajala i s novim upornim bijesom 
razdirala bijelo krilo. 

A šuma, bijela od snježnih naslaga na gra- 
nama, stajala je okolo veličanstvenim zidom, i 
kao da je u zimski san uronula, bila je tako tiha 
i mirna. Ponekad bi samo neka grana zadrhtala 
pod teretom, i slap bi se bijelog praha izlio nad 
zemljom, gavrani su se vukli nad šumom s grak- 
tanjem, onda je opet četa svraka pala na rasad- 
nik, ljuljala se na granama, udarala krilima, i 
kao da se ruga Tomu, kričala: 

»Glupi Baran, glupi!« i tako su kriještale, da 
se Tomu to činilo upravo ismijevanjem — bacao 
se na njih grudama snijega i tjerao ih — i opet 
je padala tišina, puna bljesaka snijega, što oslje- 
pljuju, i sunca, isprekidana jedino škrgutom lo- 
pata, fijukom bacanih komada snijega i hrapa- 
vim, teškim disanjem kopača. 

Satovi su polako odmicali, i šuma se neopa- 
ženo počela ovijati tugom, oblačiti se u ljubi- 
často-purpume magle sutona; zatim je postao pe- 
peljast i tiho je upijao u sebe mrak, što se razli- 
jevao od mjedenih zora na nebu, potamnio i 
najzad se činio, da polagano zapada u neke du- 
bine noći, koja dolazi, i da se slijeva u jednu 
bezgraničnu masu sa snijegom, s prostorom, i da 
uvire u sanljivost i zamišljenost. 

Već je bila gusta tama, kad su svršili posao. 
Očistili su tri snažne omorike. 

Tomo se ispravio, protegnuo se i udara- 
jući lopatom u snijeg rekao grubo: 

»Smogli smo! Omoriko, smogli smo!« 
Brižno se obukao. »Hajde, Marice, u kolibu. 
Ja idem Židovu, da uzmem novac za posao, 
jer sutra, ako ništa, kupit ću četvrt kilogra- 
ma mesa. Donijet ću vam odmah da jedete. 
Hajde, kćerkice, i zamotaj se, jer si se jako 
umorila od posla, a i mraz po> noći dolazi.« 
Pomilovao ju je razmaženo po licu i pošao 
u dubinu šume. 

Marica je glavu ovila keceljom, uzela lo- 
pate i polagano pošla u šumu, kući. Nije se 
toliko osjećala umorna, koliko gladna i vrlo 
sanljiva. U početku je išla bez misli, ali 
kasnije joj se šuma činila tako^ strašnom i 
mračnom, tako se čudno crnila i kao da je 
odzvanjala jaukom u dubinama, da ju je 
obletio neobjašnjiv strah. Činilo joj se, da 
joj bezbrojna debla drveća zagrađuju put 
sa svih strana, da između njih u daljini 
svijetle neke crvenkaste oči i trepere tro- 



Zahtijevajfe besplatne Cjenike i prospekte oa 

KODAK d. s o i ZAGREB, Zvonimirova ul. 2 

POiGLED S ROLANDOVA 
UGLA NA DOLINU 
RAJNE IZMEĐU 
SEDAM BRDA 



kutne njuške vukova: zatvarala bi na čas oči, ali 
strah je neprestano rastao. Počela je brže trčati 
* i da sebe ohrabri, na pola još prisebnu, pje- 

vala je: 

»Mazuri, Mazuri seljaci kao grede! 

Za vas je da kvocate koke, 

A ne da idete gospođicama! 

Hu ha!« 

A kasnije: 

»Ne bojim se seljaka, pa bilo ih šezdeset, 

Ne bojim se vukova, pa bilo ih mnoštvo. 

Hu ha!« 

Ali se sirota strahovito bojala . . . 

* • 

Tomo je dobio za posao od lugara osam zloti 
životnih namirnica i rubalj u gotovu. Židov mu 
je rado* dao, jer ga je poznavao s njegova po- 
štenja, a drva su im bila naglo potrebna da ih 
slože u željeznicu. 

Sutradan ujutro naredio je Baran Marici, da 
obuče praznično ruho, rubalj je umotao u krpu, 
i pošli su u crkvu, ali župnik nije htio od njega 
uzeti za misu i tako se raznježio, da je zapovje- 
dio, da mu dadu 30 kilograma krumpira i ne- 
koliko kilograma kaše. 

Tomo se ispovjedio i za cijele je pobožnosti 
ležao na kamenu raskriljenih ruku — i tako je 
bio pobožan, tako je vruće molio, tako je drh- 
tao u jecanju, tako je prosio smilovanja, tako 
^ je žalostivo jecao u bolu, žalbi i molitvi, da su 

ljudi s poštovanjem pogledali čovjeka, koji je 
ležao is raskriljenim rukama pred odltarom. 

»Isuse! Djevo Čenstohovska . . . smiluj se gre- 
šnomu ... U Čenstohovu ću pješke otići . . . kru- 
nicu ću dan na dan moliti . . . zastavu ću kupiti . . . 
kupit ću svijeću... smiluj se grešnomu... O, 
slatka djevice . . . o Kraljice . . . prikazat ću Tebi 
sebe s djecom . . . Pomozi nam ... Za makar što 
ću raditi, samo da ne idem u prosjačenje, samo 
da mi djeca od gladi ne umru... O svet... 
svet... svet... jecao je i ronio krvave suze 
žalbe, molbe — i molio je sažaljenja. 

Orgulje su brujale tihom, svečanom himnom, 
što se kao purpurni talas zvukova rasprštavala 


nad njegovom glavom i prožimala mu srce je- 
zom svete bojazni; glas je svećenikov imao neke 
dugine bljeske i obuzimao ga utjehom i ganu- 
ćem, da -su mu suze sve više i sve tiše tekle niz 
lice. Pocrnjele pozlate na oltarima, zvuci zvo- 
nova, duboki uzdasi onih, što su se molili, šapati 
molitava, dobrostivi pogledi svetaca sa slika, du- 
gin mrak, što je provirivao kroz obojene prozore, 
zlaćani plamičci svijeća, mirisan takoreći ritam 
muzike, što je besprekidno tekao sa kora — sve 
to stopljeno u neku mističnu harmoniju, neizre- 
recivo slatku, raskrililo je Toma još više pred 
stopalima Svemoći i prožimalo ga bezgraničnim 
pouzdanjem, utjehom i vjerom, da već pri kraju 
mise nije mogao sabrati misli, samo je uzdisao, 
ljubio pod i plakao. 

Izišao - je iz crkve sa podvostručenom vjerom 
i gorljivošću za rad. 

»Marice!« reče na polovini puta, kad su se vra- 
ćali kući, popostavši nešto, jer je djevojčica išla 
za njim. »Marice, čini mi se, da će nas pomoći 
Isus, jer, kako su otac duhovni rekli: o ljilja- 
nima, o pticama i drugim makar i najmanjim 
crvićima vodi brigu, a kako ne bi Isus mislio na 
čovjeka, jel’ da?« 

»Mora da Isus također misli na sve,« odgovo- 
rila je ozbiljno. (Nastavit će se.) 



ČISTOĆA LICA 

Suhu put punu bubuljica, 
prištića, lišaia, sunčanih 
pjega, očistiti će već kroz 
stoljeća poznata 

Mandula Pomada 

Za masno lice 

Mandula Crema 

Cijena lončiću Din 15*—. 
Proizvađa i stavlja u pro- 
met 15M9. godine osnovana 

Kaptolska ljekar- 
na Sv. Marije, Za- 
greb, Dolac kraj 
Tržnice, ljekarnik 
Vlatko Bartnlić. 

ZEMLJA SA TIS 


UZ SLIKE NO 





FR8NH0P8RSRI GRAD B0SIL3EV0 

Od svih Frankopanskih gradova, koji su se do danas saču- 
vali u Hrvatskoj, jedna od najljepših arhitektonskih građe- 
vina jest stari grad Bosiljevo kod Vrbovskoga. On se nalazi 
u najljepšem kraju stare Belo-ki ajine, koja je poznata zbog 
svoje bijele nošnje, među rijekom Kupom i Dobrom i raskršću 
cesta, koje vode na Ogulin — Černomalj, Generalski stol — 
Vinica, Lujzinskom cestom Karlovac — Rijeka. 

Već u trinaestom stoljeću zabilježeno je ime grada Bosi- 
ljevo u hrvatskoj povijesti. Za navale Turaka u one krajeve 
bio je grad Bosiljevo neosvojiva kula Belo-krajine. Iza tra- 
gične smrti zadnjega potomka slavne hrvatske porodice kne- 
zova Frankopanskih bio je >gra-d Bosiljevo po austrijskoj 
kruni konfisciran i ispravom od 25. svibnja 1684. darovan 
grofu Nikoli Erdodiju. Udajom jedne kćerke grofa Erdodija 
po imenu Barbare Ane za grofa D. Auersperga prešao je taj 
grad na obitelj Aursperg, što je Karlo VI. potvrdio svojom 
poveljom 11. studena 1717. 

Od Nikole grofa Auersperga kupio je taj grad feldmaršal 
grof Laval Nugent 21. ožujka 1826. te ga je predao svomu 
sinu Arthuru grofu Nugentu. Iza smrti ovoga kupila ga je 
na javnoj dražbi grofica Ana Nugent temeljem urudžbenice 
kr. sudbenog stola u Ogulinu od 9. kolovoza 1902. br. 202/49. 
Dne 27. srpnja 1902. kupili su taj grad .od grofice Nugent 
Karlo Kauscheg.g i Makso Kmentt, a od ovih je tada pre- 
kupljen po odvjetniku i kr. jav. bilježniku dru Đuri Horvatu 
u Samoboru 2. studena 1905. Pogodbom od 9. lipnja 1911. 
prešao je u vlasnost sadanjeg vlasnika Ante Cosulicha de Pe- 
ćina iz Sušaka. On je dao taj grad, koji je bio već u ruševnom 
stanju, krasno urediti tako, da je danas grad Bosiljevo rijet- 
kost ne samo vanjskim licem već i unutrašnjim uređajem. 
Izvedeno je centralno loženje, vlastiti vodovod, plinski ure- 
đaj, električna rasvjeta vlastite centrale itd., a kraj toga je 
ostao stari stil potpuno sačuvan. 

Ovaj stari frankopanski grad budio je uvijek veliko za- 
nimanje kod stranaca, koji su se divili njegovoj povjesnoj 
i kulturnoj vrijednosti, pa da mu i naša javnost posveti veću 
pažnju, donosimo njegovu sliku i ovih nekoliko redaka iz 
njegove prošlosti. 


Finska, poznata kao zemlja sa tisuću jezera, u 
kojoj sunce u pola noći sja, nalazi se na sjeveru 
Evrope. Broji tri milijuna i po stanovnika. Nekoć 
je pripadala Švedskoj, zatim Rusiji, a danas je 
slobodna demokratski uređena republika. Glavni 
grad Helsingfors ima 215.000 stanovnika. Pored 
njega se ističe baltička luka Abo, te još nekoliko 
gradova. Uostalom pet šestina pučanstva stanuje 
na selima, pošto su Finci u velikoj većini ratari. 

Čitava je Finska izbrazdana dubokim jarcima 
i kotlinama, u kojima svjetluca voda. U nekim 
predjelima kopno naliči na skup otoka zbog veli- 
kog broja jezera i potoka. 

Glavno prirodno bogatstvo Finske jesu nepre- 
gledne šume, koje pokrivaju skoro dvije trećine 
čitave zemlje. Sječa drveća je zimi, kada se 
drveće zbog ogromnih snježnih naslaga, koje 
velik dio godine pokrivaju Finsku, može dosta 
lako vući do najbližeg kanala ili rijeka. Pove- 
zano u duge nizove, povlači se ovo drveće kroz 
rijeke, jezera i kanale, koji ga nose do mora. 
Odatle morskom strujom stiže drveće u ogromna 
skladišta, gdje čeka na otpremu u inostranstvo. 

Drugo veliko prirodno bogatstvo Finske jesu 
bezbrojni potoci i rijeke, kojima otječe voda iz 
jezera u unutrašnjosti k moru. Spuštajući se 
s centralne jezerske visoravni, ove vodene mase 
prave mnoštvo što većih, što manjih slapova i 
vodopada, koji su redovno iskorišteni za dobi- 
vanje električne energije. Uz ove su vodopade 
stoga podignute brojne električne centrale, koje 
opskrbljuju električnom energijom brojna indu- 
strijska poduzeća i tvornice. Ovaj je »bijeli ben- 
zin« od vitalne važnosti za Finsku, pošto ona 
nema ni ugljena ni petroleuma. 

Najjača je električna stanica u Imatri, koje 
osam turbina razvijaju snagu od 216.000 kilo- 
vata, a sagrađena je na veličanstvenom slapu vi- 
sokom 24 metra, kojim rijeka Vuoksi izlijeva 
vodu jezera Saima u jezero* Ladoga. Ovaj je 

Slika lijevo : 

PALAČA NEKADANJEG IRSKOG PARLA- 
MENTA U DUBLINU 

U njoj je iza ukinuća irskog parlamenta g. 1801. smještena irska 
narodna banka, koja je u njoj još i danas 

KATOLIČKO DJETIĆKO DRUŠTVO U ZAGREBU 


vodopad jedna od najvećih atrakcija finskog 
turizma. Putnici kažu, da ni najsjajniji opis ne 
I može da dočara grandioznost prizora: ogromne 
mase zapjenjene vode ruše se niz snažne gra- 
nitne blokove uz zaglušnu buku i šum, koji se 
čuje u udaljenosti od nekoliko kilometara. 

Što se tiče gospodarstva Finske, na prvom 
mjestu dolazi stočarstvo, a u vezi s njim obilata 
produkcija mliječnih proizvoda, što je i sasvim 
razumljivo, kad se uzme u obzir, da je Finska 
veoma bogata livadama i pašnjacima, koji daju 
hranu brojnim stadima sitne i krupne marve. 

Već je spomenuto, da je za finsku izvoznu 
trgovinu najvažnija industrija drva. Po čitavoj 
zemlji su razasute brojne pilane te radione po- 
kućtva i ostalih drvenih predmeta. U vezi s drv- 
nom industrijom u zadnjih se dvadeset godina 
lijepo razvila industrija papira. 

Finska najviše uvozi metalne i staklene pred- 
mete, te proizvode tekstilne industrije. 

Postoji jedna finska pokrajina, u kojoj pri- 
roda triumfira i opire se prodiranju civilizacije. 
To je Laponija, koja se prostire na krajnjem 
sjeveru, naseljena dosta primitivnim i siroma- 
šnim pučanstvom. Ogromna brda prekrivena 
vječnim snijegom i veličanstveni ledenjaci vla- 
daju ovim krajem. Zima je ovdje duga i oštra, a 
£ ljeto veoma kratko. Najzanimljivija je svakako 
pojava, da sunce ljeti skoro uopće ne zalazi. Sada 
ujedno i oskudna flora nešto bujnije raste, ali 
to kratko traje. Idući na skrajnji sjever do mje- 
sta Tornea može se ljeti posmatrati grandiozan 
prizor, kad se noć približava, sunce se lagano 
spušta niz obasjano nebo, a kad dodirne hori- 
zont, oku se pruža nezaboravna slika: čini nam 
se dulje vremena da sunce klizi po morskoj 
pučini: pola noći je; lagano se zatim opet penje 
započinjući nanovo svoju stazu. To je najuz- 
budljiviji prizor sjevera: ponoćno sunce! 

E n - n e 


Slika desno: 


PERIVOJ SV. STJEPANA U DUBLINU 
Najveći dublinski park unutar grada, opseže 24 i po jutra, oko njega 
su mnoge javne zgrade, među ostalim i katoličko sveučilište 


PERIVOJ SV. STJEP9H0 U DUBLINU 

Što je Zagrebu Zrinjevac, to je Dublinu, glavnom gradu 
Irske perivoj sv. Stjepana (St. Stephen’s Green), koji se na- 
lazi u središtu Dublina južno od rijeke Liffey. Svojim pravil- 
nim četverouglatim oblikom pokriva golem prostor trga, koji 
je po prilici toliki, kao što su u Zagrebu Zrinjevac, Štros- 
majerov trg i trg Kralja Tomislava zajedno. Unaokolo tog 
perivoja poredale su se mnoge važne zgrade, koje su u ne- 
davnoj prošlosti Irske igrale znatnu ulogu. Uopće je ovaj 
dio Dublina oko tog perivoja bio jedan od središta irske borbe 
za slobodu i stjecište boraca za irsku samostalnost. Na slici, 
što je donosimo ovdje iz tog perivoja, ističe se tro'katna 
zgrada hotela Shelbourne, nad kojom se vijori irska zastava. 
Tu zgradu zauzela je četa irskih revolucionaraca odmah na - 
početku ustanka o Uskrsu g. 1916. pod vodstvom grofice Mar- 
kiewicz, koja je, u zeleno obučena (irska narodna boja!), bila 
jedna od najfanatičnijih boraca za irsku samostalnost i koja 
je u toj revoluciji javno pročitala revolucionarni manifest 
pred zaprepaštenim Dublincima. Tu je nedaleko i Mansion 
House, sjedište vrhovnog načelnika Dublina, zgrada, u kojoj 
je pred nosom engleskih vlasti g. 1919. revolucionarni irski 
parlamenat održao svoju tajnu sjednicu, a da Englezi to nisu 
znali, i zaključio borbu za samostalnost Irske. Južno od peri- 
voja nalazi se zgrada katoličkog sveučilišta, u kojem je odr- 
žano historijsko zasjedanje irskog parlamenta u prosincu 1921. 
i siječnju 1922., kada je proti volji De Valere prihvaćen ugo- 
vor sklopljen s Engleskom, da Irska postaje slobodna država 
,na način engleskih diominiona. Tu je oko tog perivoja sre- 
dinom 19. stoljeća i slavni romanopisac kardinal Newman, 
osnivač dublinskoga katoličkog sveučilišta, stvorio središte 
svoga djelovanja, pa izlazeći na južnoj strani kroz srednja 
vrata iz šetališta dolaziš ravno pred sveučilišnu crkvu, djelo 
Newmanovo. I u nekadanjem stanu Newmanovu nedaleko 
odatle imao je u doba irske revolucionarne borbe g. 1919. 
do 1922. glavni štab irskih vođa svoje sjedište. Nad glavnim 
ulazom u perivoj diže se triumfalni luk podignut g. 1907. na 
spomen onih Iraca, koji su poginuli u englesko-burskom ratu. 
A usred parka je spomenik pjesnika Mangana. Dr J. A. 

Francuski 

napisao Cf)ampol 


Rekavši to ustane, prebroji novac i stavi ih 
dostojanstvenim pokretom ruke u svoju blagaj- 
nicu, pa se opet ljubazno obrati k Pavlu: 

»Budite, gospodine, uvjereni, da ću se brinuti 
za povjereni mi zadatak, štogod budem mogao 
bolje, pa mi dopustite . . .« 

Stisak ruke završio je taj sastanak, nakon čega 
je javni bilježnik ispratio Pavla do vrata sa svim 
poštovanjem, što ga zaslužuje čovjek, koji je 
donio sto tisuća franaka. 

Još posljednji pozdrav, i zadnja se vrata za- 
tvoriše, a Pavao se našao na stubištu. 

Sada je dakle sve bilo uistinu završeno! Za- , 
jedno s baštinom Ivana de Lafougeraiea riješio 
se i svih svojih dužnosti, svoga nemira, svih briga, 
koje su mu u posljednje vrijeme toliko puta 
ogorčile život. Razum mu je govorio, da sada 
može zadovoljno odahnuti. Odahnuo je dakle, 
ali nekako bojažljivo, neodlučno, nipošto s ona- 
kvim uvjerenjem, kako bi to bio htio. 

Gotovo cijelu minutu stajao je Pavao ondje 
gore na stubištu, kao da sam sebe pita, kuda da 
sada pođe, što da sa sobom radi. I u taj čas pro- 
leti mu kroz pamet sve ono, što je za svog ne- 
davnog boravka u Pau doživio, a iz svake slike, 
koja se odražavala u njegovu sjećanju na te 
dane, isticalo se jedno lice, koje je mnogo puta 
vidio pred sobom, koje mu se smiješilo, s njim 
govorilo, a koje po svoj prilici ne će nikad više 
vidjeti. 

Nikada! Bilo mu je teško, preteško i izgovoriti 
tu tužnu riječ. Nije mogao vjerovati, da nakon 
svega, što su on i Franjica pretrpjeli, moraju 
opet postati jedno drugom tuđi, ravnodušni i 
gotovo nepoznati. A ipak mu je razum govorio, 
da to mora tako biti, da ti odnosi zaštite, brige i 
gotovo bratskoga povjerenja moraju bezuvjetno 
prestati, čim su prestale iznimne prilike, koje su 
ih opravdavale, pa tako on sad u običnom toku 
života ne će moći mladoj djevojci biti više ni 
prijatelj. 

»Pa neka bude!« reče gorko. »Ali ipak imam 
pravo, da je bar još jedamput vidim, barem da 
joj reknem zbogom?« 

I stane, premda nerado, silaziti niz stube. No 
nije bio još ni na polovici stubišta, kada začuje 
za sobom glas, koji ga je odozgo dozivao. Bio 
je to sam g. Choutin, koji ga je molio, da se 
vrati, jer da je zaboravio još na jednu malenkost. 
Nije međutim bio ni na što zaboravio, nego mu 
je palo na um, da bi mu Pavao mogao pomoći u 
provedenju odluke, koju je baš bio stvorio. 

»Gospođica de Lafougeraie me zamolila,« reče, 
kad se Pavao vratio opet gore, »da je upoznam 


(NASTAVAK) 

sa stricem i strinom, koji su joj ostali iz očeve 
rodbine.« 

»S Ambroultovima?« zaprepasti se Pavao. 

»Premda njihov značaj nije previše... sim- 
patičan,« nasmiješi se javni bilježnik, »ipak je 
sigurno, da su to čestiti ljudi. Pa napokon na 
koga da se i osloni djevojka, koja je u tim go- 
dinama na takav način bačena u svijet, ako nema 
kuće, obitelji i uopće nikakve zaštite?« 

Pavao nije znao, što da odgovori. On, koji 
nije imao ni žene, ni kćerke, ni sestre, sudio je 
sve po svojifn muškaračkim nazorima, te nije 
ni pomišljao na to, da Franjičinu sudbinu pro- 
suđuje i s druge strane. Bio je uvjeren, da joj 
je dao svu sreću pomogavši joj do slobode, da 
joj je učinio sve, što je mogao učiniti. Tek sad 
je stao shvaćati, da sloboda, to najveće ljudsko 
blago, za ženu postaje često isto, što i zapušte- 
nost, da joj postaje izvor opasnosti, sumnjičenja, 
neprestanih neprilika, te da često imetak ne 
može nadoknaditi moralnu potporu, koja joj je 
potrebna. 

A javni bilježnik je govorio dalje: 

»Vidim, da mislite kao i ja. Zbliženje s Ambro- 
ultovima bilo bi vrlo poželjno, ali je poteškoća 
u tom, kako to provesti. Iako im naime ta mlada 
nećakinja ne dolazi na teret, ipak se bojim, da 
im ne bude previše po volji.« 

»Trebalo bi, da oni svoju nećakinju samo 
vide, a tek onda da saznaju, tko je ona, pa neka 
odluče, što kane učiniti.« 

»Da, tako i ja mislim,« Choulin će, »pa držim, 
da je najbolje, da se sastanu kao slučajno, na 
kakvom neutralnom tlu, na primjer ovdje kod 
mene. Gospođica de Lafougeraie je moja klijen- 
tka, naprotiv Ambroultovi nisu nikada bili moji 
klijenti, pa mi nije stato do toga, da li će se 
ljutiti, što sam se odlučio na taj pokušaj.« 

Namisao se Pavlu svidjela samo je upozorio 
na to, da će je biti možda teško provesti, jer je 
gđa Ambroult neprestano bolesna. 

»Ne brinite se,« reče javni bilježnik, »to će je 
dovesti ovamo, sve da je još deset puta bo- 
lesnija!« 


„Dijete u narodnoj nošnji" 

U ovom broju donosimo reproducirane dvije dje- 
vojčice u narodnoj nošnji, koje su bile nagrađene u 
našem natječaju. Nagrade su raspodjeljene ovako: 1. 
Uljeni portret (Markulin, Zagreb); 2. Portret s uglje- 
nom (V. Sever, Popovača); 3. — 7. Razne nagrade (M. 
Mihoković, V. Brkić, N. Načisler, V. Širola, B. Paunović). 

Pregled događaja 


Rekavši ta sjedne g. Choulin k svome stolu i 
napiše brzo na papir nekoliko redaka sa svojim 
potpisom. Zatim pruži list Pavlu, koji stane či- 
tati: 

»M ilostiva gospođo! Želio bih s vama 
govoriti o važnoj stvari, te mi je veoma stalo, da 
to pretresete sa mnom osobno. Počastite me 
dakle zajedno s g. Ambroultom svojim posje- 
tom u ponedjeljak u tri sata po podne u mojoj 
pisarni. Choulin.« 

»U ponedjeljak će u tri sata biti tu, to budite 
sigurni,« reče javni bilježnik. »Javit ću to go- 
spođici Lafougeraie, a i vas molim, gospodine, 
da nam se pridružite.« 

»Ja?« klikne PavaO' radosno iznenađen što mu 
se pruža prilika, da opet vidi Franjicu i da joj 
rekne zbogom, ali će ipak naoko oklijevajući: 
»Ali ja ne znam, smijem li... Možda moja na- 
zočnost ne bi bila zgodna . . .« 

Javni bilježnik ga umiri u njegovim sumnjama: 

»Meni se naprotiv, dragi gospodine, čini, da 
ćete biti neizbježivo potrebni. Vi jedini možete 
u toj stvari govoriti u ime pok. Lafougeraiea, 
reći, da je on tu mladu djevojku priznao svo- 
jom sestrom. Vi ćete osim toga, jer u cijeloj toj 
stvari nemate interesa, pred Ambroultovima 
predstavljati u neku ruku javno mnijenje, pred 
kojim svatko dršće, pa će Ambroultovi možda iz 
straha pred sudom svijeta učiniti ono, što ne bi 
učinili iz prijateljstva i ljubavi. Vidite dakle, da 
vaša nazočnost ne će biti nipošto suvišna.« 

Pavao se dao nagovoriti, da će u ponedjeljak 
doći, pa se sad zbiljski oprosti od g. Choulina. 
Silazeći niz stepenice učini mu se ta kuća mnogo 
(prostranija i svjetlija nego prije, a ulica ga je 
mamila svojim veselim izgledom, da ne uzme 
kočiju, nego da ide pješke. Pošao je dakle plo- 
čnikom, a po glavi su mu se motale misli i uspo- 
mene na prošle dane i nagađanja o tom, što će 
još biti. 

Nije se pravo bio još ni sabrao iz tih misli, 
kad se prošavši nekoliko ulica našao kraj nekog 
visokog zida, a malo zatim pred pročeljem ve- 
like jedne zgrade. 

»To je zavod Srca Isusova. Tu je ona!« 

A odmah nato' doda: 

»U ponedjeljak ću je opet vidjeti.« 

Tada ga najednom obuze strah, da bi na to 
mogao zaboraviti, pa izvadi bilježnicu i zabi- 
lježi točno dan i sat ugovorenog sastanka. 

Ali zapravo je to bilo suvišno, jer mu misao 
na taj sastanak nije više izlazila iz glave, kao da 
je to najvažnija stvar njegova života, pred ko- 
jom moraju ustuknuti sve ostale brige i nakane. 

»To ću obaviti drugi tjedan, iza ponedjeljka,« 
odgovarao je Josipu, kad mu je predavao po- 
sjetnicu kućevlasnika, koji ga je želio pohoditi, 
zatim poziv nekog znanca i obavijest, kojom 
mu je njegov masseur nudio svoju službu. 

A taj se odgovor narednih dana ponavljao tako 
često, te je Josip, koji je od posljednjih doga- 
đaja bio neprestano u nekom strahu za svoga 
gospodara, stao slutiti neke opasne stvari. Ta 
bilo mu je poznato, da je u posljednju godinu 


28. travnja. S izložbe Kraljevske Akademije 
u Londonu uklonjena je slika, koju je pod 
naslovom »Posljednja večera« izložio slikar 
Mark Symon, jer su na njoj Krist i apostoli 
naslikani u modernim odijelima s ovratnicima 
i kravatama sjedeći oko modernog okruglog 
stola. 

29. Đr Vlatko Maček osuđen na 3 godine zatvora. 

30. Umoren predsjednik republike Peru Luis 
Sanchez Cerro. Izabran novi predsjednik ge- 
neral Benavides. 

1. sviibnj a. Roosevelt izdao naredbu, po kojoj 
će svatko, tko sakrije zlata u vrijednosti od 
100 dolara ili više, biti kažnjen globom od 
10.000 dolara ili zatvorom do 10 godina. 

2. Austrijski kršćanski socijali i austrijska vlada 
protiv sjedinjenja Austrije s Njemačkom, jer 
kad je Beč prije 250 godina bio opsjedan od 
Turaka, nisu mu pritekli u pomoć Prusi nego 
katolički Poljaci. 

3. Italija nastoji sklopiti savez s Turskom, 
Grčkom i Bugarskom kao protutežu Maloj 
Antanti. 


dana taj izvrsni i sjajni stroj, kakvim je bio nje- 
gov gospodar, bio veoma pokvaren. I premda 
Josip nije baš imao ne-znam-kako živu maštu, 
ipak mu se 'činilo, da opaža u svojoj blizini ci- 
jelo čudo abnormalnih i strašnih stvari, pa ga 
je obuzimala slutnja, da bi se radi njih ježile 
kose još i bolje namazane pomadom, nego li su 
bile njegove. 

Kad je iz prikrajka promatrao svoga gospo- 
dara, činilo mu se, da u njem vidi izmršavjelu 
i izmorenu vanjštinu čovjeka, koji se uništava, a 
ujedno previše vatren pogled čovjeka, koji se 
radi nečega uzrujava. I spominjući se njegova 
drugovanja s onim španjolskim pustolovima 
čudnih običaja i još čudnijega govora, koji je 
bio, kao da su riječi vadili iz grla, zatim na 
njegovo noćno izbivanje, na njegov tajanstveni 
povratak onog jutra, na njegovu ranu, koju je 
tajio, na bučni razgovor, koji se čuo u pred- 
soblje, dolazio je do zaključka, da se g. de Rou- 
verand našao u nekakvim zlim prilikama, bilo da 
mu prijeti skori bankrot, ili da će imati nekakav 
dvoboj, ili da mu se bliži nekakva još nepoznata 
katastrofa, koja će brzo provaliti, možda već 
ovih dana... možda je to- baš taj naredni po- 
nedjeljak, koji — čini se — njegovu gospodaru 
zadaje takve brige! 

»Kad bih barem znao,« mislio je u sebi Josip 
u svojoj običajnoj zabrinutosti, »što se zapravo 
sprema i kada će to biti, da mogu prije toga otići 
odavle!« 

Sve takve misli i razmišljanja lišavale su ga 
njegova savršenog ravnovjesja, te se osjećao 
neobično uzbuđen, kad ga je njegov gospodar 
u ponedjeljak slao, da mu brzo ode naručiti ko- 
piju, dodavši: 

»Ali neka imadu paradne konje, jer to je 
važna vožnja, a već sam i zakasnio.« 

(Nastavit će se.) 

OSVRT NA PROŠLOST POLJICA 

Napisao Jakov TomasovK 


Podno sivih mosorskih vrleti i iz- 
nad modrog traka tihe Cetine izdiže 
se, poput vještački postavljenog vi- 
dikovca, brežuljak Gradac. Poput ni- 
za biserova oko vrata ljepotice ovila 
se oko Graca bijela cesta, koja kri- 
vuda kroz vinorodne poljičke prisoje. 
Sa Graca se otvara divan pogled na 
bijela seoca, što se poredala podno 
starca Mosora, na romantične zavoje 
rijeke Cetine, na Omiš pod Dinarom, 
te na plavu pučinu posijanu pitomim 
otocima. 



STIPE POP KAŠTELAN 


Ovaj je .brežuljak sveto mjesto sva- 
kom rodoljubnom Poljičaninu. Tu se 
za vrijeme slobodne poljičke knežije 
održavao o Jurjevdanu zbor, na kome 
se je birao veliki knez i njegovi do- 
glavnici. Još je označeno mjesto u 
tvrdu kamenu, gdje su zasijeđali po- 
Ijički plemići prigodom toga vijeća- 
nja, a navrh Graca, u zelenom bo- 
riku, malena je kapelica sv. Jurja, 
zaštitnika knežije, gdje je novoiza- 
brani knez polagao zakletvu na Sta- 
tut i preuzimao vlast. 

Poznato je, da su od prestanka vla- 
davine 'hrvatskih kraljeva pa sve do 
dolaska Francuza u Dalmaciju god. 
1807. Poljica imala neke vrsti autono- 
miju, republiku, zapravo- knežiju. Gla- 
sovit je i poznat poljički Statut iz g. 
1400. pisan bosančicom. Napoleonov 
vojskovođa Marmont je dokinuo bru- 
talnom silom poljičke sloboštine i 
rasparčao knežiju u tri dijela, naime 
razdijelio je među Split, Sinj i Omiš. 
Poljički su rodoljubi god. 1912. uspjeli 
da opet ujedine čitavi stari teritorij 
Poljica u jednu vlastitu općinu sa si- 
jelom u Priku kod Omiša, gdje je 
nekoć cvalo ilirsko sjemenište i gdje 
se nalazi historička crkvica sv. Petra, 
koja se u historiji spominje još u 
god/ 1074. 


Da se vratimo na Gradac. 

Vrijeme je crkvicu sv. Jurja izvana 
i iznutra znatno oštetilo. To je vidio 
domaći sin, župnik u Gati-ma; na ko- 
jih se teritoriju nalazi Gradac, veleč. 
Stipe Kaštelan, ipa je pregnuo svim 
silama da je obnovi i od rasula po- 
tomstvu spasi, a da je usput i novim 
spomenicima obogati. 

To mu je i uspjelo. Doprinosima 
rodoljuba, a najznatnijim doprinosom 
poljičke korenike, rodoljuba i kultur- 
nog radnika, iprof. Ivana Matešana, 
obnovljen je stari oltar, nabavljen 
novi kip sv. Jurja, novo zvono, cr- 
kvica popravljena i u njoj postavljeno 
pet novih mramornih ploča sa zna- 
čajnim natpisima, koji evociraju naj- 
glavnije momente -poljičke povijesti 
od početka do danas. 

Otvorenje je ovog obnovljenog sve- 
tišta bilo zamišljeno za dan sv. Jurja, 
pokrovitelja knežije, uz veliko slavlje 
i učestvovanje svih 17 'poljičkih župa. 
Ali je učestvovanje naroda omelo ne- 
vrijeme, koje je, izvan svakog očeki- 
vanja, toga dana bjesnilo. 

Priređivač i pokretač ove svečano- 
sti, Stipe pop Kaštelan, po malo pje- 
snik a pomalo povjesnik, nakon oba- 
vljenog crkvenog obreda, održao je 
značajan govor, u kome je preletio 
junačkom i slavnom poviješću svoga 
zavičaja i izazvao kod slušatelja du- 
bok dojam. 

Poslije podne je u selu prikazana 
gluma iz poljičke povijesti: »Počelo«. 
U ovome je komadu pisac, opet velč. 
poip Stipe, iznio na pozornicu prve 
dane mlade knežije i izrađivanje sta- 
tuta pod prvim velikim knezom. Pi- 
sac je sam svoj komad režirao, a 
izveli su ga, na opće zadovoljstvo, 
sve sami poljički seljaci. U original- 
nim narodnim nošnjama, uz neizvje- 
štačen narodni govor, ovaj je komad 
doista dočarao prisutnima ono davno 
junačko dolba. 

Mimogred ću spomenuti, da je pop 
Stipe napisao čitavu trilogiju iz po- 
ljićke povijesti. Prvi joj je dio već 
spomenuto »Poćelo«. Drugi dio obra- 
đuje turski nasrtaj i njihove zulume 
počinjene u ovoj knežiji, a treći obra- 
đuje propast knežije pod udarom Na- 
poleonova vojskovođe Marmonta. 

Zgodno i zahvalno- gradivo za pu- 
čke pozornice. Poučno i odgojno. Po- 
štenje, narodni iponos i ljubav k ro- 
đenoj grudi uvijek se najbolje pri- 
maju duše našega čovjeka i čeliče ga, 
da istraje u nevoljama, pod kojima 
bi bez tih ideala jamačno klonuo i 
propao. Zgodni su stoga stihovi itz te 
Kaštelanove trilogije, što su također 
i sinteza čitavog njegova rada: 

»Slogo sveta, ti poleti 
U poljički svaki lug, 

I razglasi -časnu -borbu 
Za očinstvo, križ i plug!« 

Neka je i ovim putem ustrajnom 
narodnom prosvjetitelju, Stipi popu 
Kaštelanu, svaka čast! 

Za svoju djecu odmah naručite 

„MACU MLADOST" 

JE Cl VAM VOZNA! O? 

1. Gdje se nalazi slika Majke Božje 
iz medvedgradske crkvice? 

2. Na češkom je jeziku više puta 
bila tiskana knjiga »Zvijezda mor- 
ska« (»Hvezda morski«). To je opis 
nekog hrvatskog Gospinog svetišta. 
O kojemu se svetištu govori u tome 
djelu? 

3. Za kojega se hrvatskoga knji- 
ževnika misli, da je održao govor u 
čast mletačkoga dužda? 

4. Što je »mljetska tutnjava«? 

5. Tko su Baski? 

6. Tko je sagradio prvi parobrod? 

7. Kako u Bosni nazivlju bundevu? 

ODGOVORI NA PITANJA 

IZ PROŠLOGA BROJA. 

1. Katolici su posvetili Majci Božjoj 
najljepši mjesec u godini, svibanj i 
nazvali ga »Marijin mjesec«, a Nju 
»kraljica svibnja«. Gd davnina se je 
u svibnju -častila blažena Gospa. Svr- 
hom XVIII. stoljeća nagovori redov- 
nik Lalomi mnoge Rimljane, da pro- 
vedu svibanj razmišljajući i moleći se 
Bogorodici. 

2. Crkva je Majke Božje Remetske 
u Remetama kraj Zagreba najstarije 
hrvatsko Gospino proštenište. Pavlin- 
ski je remetski samostan bio sagra- 
đen g. 1288., a crkva troškom ma- 
džarskog i hrvatskog kralja Karla Ro- 
berta. (Vladao od g. 1301. do g. 1342.) 

3. Na otočiću se Daksi kraj Dubro- 
vnika sve do pada Dubrovačke repu- 
blike nalazio franjevački samostan. 
Poslije ga razgrađiše Francuzi za 
ograditi svoju tvrđavu. U samostan- 
skoj se crkvi nalazilo čudotvorno 
propeće, mnogo ćašćeno od Dubrov- 
čana. Po uništenju samostana prene- 
so-še franjevci propeće u svoj samo- 
stan u Pridvorje u Konavlima, gdje 
je i danas. 

4. »Križ od Malte« je veliko pro- 
peće, naravne veličine, što se čuva na 
Malti i mnogo štuje. Predaja je, da 
ga je izdjeljao neki franjevac, kada 
se svrnuo na Maltu, putujući u Svetu 
Zemlju, u prvoj polovini XVIII. vijeka, 
stoljeća, a na zamolbu nekoga Franja 
Romea, upravitelja nadbratovištine 
Svetoga križa. 

5. Prva se sveta ili jubilejska godi- 
na u katoličkoj Crkvi slavila 1300. za 
pape Bonifacija VIII. 

6. Hrvatsko je ime petoga godi- 
šnjeg mjeseca, svibnja, nastalo od 
imena grma drijema sviba (latinski: 
cornus sanguinea) iz porodice drije- 
nova (latinski: cornaceae), jer grm 
cvjeta u ovome mjesecu. 

7. Latinsko je ime petoga godišnjeg 
mjeseca, maja, nastalo od imena 
grčko- rimske božice Maje, kojoj je 
bio posvećen ovaj godišnji mjesec- 

M. T. M. 

KUETURJVl SVIJET 


KNJIŽEVNOST 

JERONIMSKO SVIJETLO, v j e- 

snik Hrvatskoga Književ- 
noga Društva sv. Jeronima, 
uređuje dr Ferdo Rožić, iz- 
lazi svaki drugi mjesec. — 
Za vrijeme, dok je urednik Jeronim- 
skoga Književnoga Društva bio dr 
Ferdo Rožić, sadašnji njegov pred- 
sjednik, izlazio- je od g. 1913. do T918. 
časopis »Vjesnik Društva sv. Jeroni- 
ma« kao prosvjetno -glasilo te najveće 
hrvatske prosvjetne ustanove. Iza g. 
1918. prestao je taj časopis izlaziti 
radi nakladničke krize prvih porat- 
nih godina. Kad je od g. 1924. opet 
stalo da oživljuje jeronimsko nakla- 
dničko djelovanje, izlazio je vjesnik 
Društva sv. Jeronima s naslovom »Do- 
bra knjiga« pod sadašnjim urednikom 
drom J. Aodrićem u nestalnim raz- 
macima vremena, a imao je svrhu da- 
vati jeronimskim povjerenicima oba- 
vijesti o jeronimskom izdavačkom ra- 
du, o organizaciji propaganda za je- 
ro-nimske knjige itd. Od g. 1931. stao 
je izlaziti stalan mjesečeni »Vjesnik 
sv. Jeronima« kao prilog pučkog 
mjesečnika »Naša Gospa Lurdiska«, 
najraširenijeg jeronimskog časopisa 
donoseći nesamo potrebne obavijesti 
za jeronimske povjerenike i članove, 
nego poprimajući malo pomalo oblik 
općeg prosvjetnog časopisa, kojemu 
je bilo namijenjeno, da od ove g. 
1933. izlazi samostalno. Uto je na čelo 
Društva sv. Jeronima došao bivši 
urednik dr Ferdo Rožić, koji se evo 
sam prihvaća uredništva tog jeronim- 

skog prosvjetnog časopisa davši mu 
simboličko ime »Jeronimsko svijetlo«. 
Preporučamo taj časopis pažnji sviju, 
koje zanimaju pitanja pučke pro- 
svjete uopće. 

Filajdić-Ivezić: KEMIJSKI POKUSI, 

opći i anorganski d i o, s a 59 
s 1 i k a, 9 tablica, 13 skrižalj- 
k i, 147 stranica, cijena 25 di- 
nara. — Tko želi da prouči kemiju, 
treba da izvede mnogo pokusa. Ova 
praktična knjiga sadržaje preko 700 
takvih pokusa, koje svatko može iz- 
vesti uz najjednostavnija pomagala. 
Pače i mnoge aparate, koji su za te 
pokuse potrebni, može svatko sam 
načiniti, na pr. aparat za elektroana- 
lizu vode od kakve boce, ugljena iz 
stare baterije i malo žice. Iako je 
knjiga u prvom redu namijenjena kao 
pomoćna knjiga đacima, koji će po 
njoj najbolje upoznati zakone ke- 
mije, može ona poslužiti i mnogim 
drugima, kojima će izvođenje kemij- 
skih pokusa pružiti užitak korisne, 
poučne zabave. Narudžbe prima M. 
Filajdić, Zagreb, Zagorska ulica 14., 
a novac se šalje unaprijed čekovnom 
uplatnicom br. 37.955. 

Dr Josip Lang: SLAVA PRESV. 
KRVI ISUSOVOJ, promatranja 
o pred rago ej. Krvi i vjen- 
č i ć molitava, 4. izdanje, iz- 
dala Knjižara-NarodnePro- 
s v j e t e, Zagreb, Kaptol 29., 
Cijena 5 Din. — Popularni bi- 
skup Lang napisao je ovu lijepu knji- 
žicu razmatranja i molitava, koja je 
osobito aktuelna prigodom ovogo- 
dišnjeg jubileja smrti Kristove, te je 
vrlo dobro, da je iznova (već 4. puta) 
izdana u vrlo ukusnoj novoj opremi 
s trobojnom naslovnom slikom. Pre- 
poručamo. 

G £ A Z n A 

Antun Dobronić: ZEMLJA I SUNCE, 

glasovirske skladbe na 
osnovi pučke glazbe izHer- 
ce.gov ine, izdao Hrvatski 
Glazbeni Zavod, Z a g r e b 1931., 
cijena 30 Din. — Dobronić je je- 
dan od iglavnih predstavnika današnje 
hrvatske glazbene umjetnosti. Za raz- 
liku od Širole, koji je u biti vokalni 
skladatelj i stvara u duhu narodne 
naše iglazbe svoj vlastiti glazbeni iz- 
ražaj, Dobronić skladajući naginje 
instrumentalnom stilu i nastoji držati 
više izravnu vezu s pučkom melođi- 
kom. Stvorio je dosad značajnih djela 
gotovo na svim glazbenim područjima 
počevši od operne i simfonijske gla- 
zbe pa sve do popjevke i glasovirske 
glazbe. I ova zbirka od 5 glasovir- 
skih m'nijatura dokazuje, kako on 
svojoj glazbi daje izravan oslon na 
pučku glazbu: obradio je tu naime 
pet hercegovačkih pučnih melodija 
parafrazirajući ih i zaodjenuvši u 
efektno glasovirsko ruho te davši im 
u obradbi svoje umjetničko obilježje. 
Ova^ je glasovirska zbirka svakako 
odlična tekovina izvorne naše glaso- 
virske glazbe. Dr J. A. 


■ 

PRAKTIČNA ODJEĆA ZA KIŠU 

■ Pretplati se na „Obitelj" I M 

ŽENSKI SVIJE r 


MAJKA 1 DIJETE. 

Najljepše zvanje za ženu je mate- 
rinstvo. Veliko je zlo, što od toga 
bježe osobito one žene, koje duševno 
rade, bojeći se, da im to ne umanji 
sposobnost duševnoga rada. Napro- 
tiv, materinstvo još pojačava tu spo- 
sobnost, te žena, koja je majka, time 
samo dobiva i na duševnom kao i tje- 
lesnom ojačanju. Sigrid Undset je 
majka i kao majka se đovinula naj- 
veće slave u svom literarnom radu. 
Neka baš njen uzor lebdi pred očima 
svima, koji sada budu čitali njeno 
prvo djelo izdano na hrvatskom je- 
ziku — roman »Proljeće«, koji je 
ovih dana izašao i pošao među hr- 
vatske čitateljice, da ih zagrije za 
idealni lik žene, koji nam to divno 
doziva pred oči. 

Pola milijuna dolara majci s naj- 
većim brojem djece. Neki američki 
milijunaš ostavio je svojom oporukom 
pola milijuna dolara (ako 20 milijuna 
dinara), da tom golemom svotom bu- 
de nagrađena žena, koja iza njegove 
smrti u roku od 1 10 godina bude imala 
najviše djece. Taj natječaj teče već 
šestu godinu, i za 4 godine će se čuti, 
koju je sretnu majku zapala ta go- 
lema nagrada za njeno blagosloveno 
majčinstvo. Najviše izgleda ima neka 
Kanađanka, koja ima 42 godine, a ro- 
dila je u pet godina nakon smrti onog 
milijunaša šestero djece, ali otprije ih 
ima već dvadesetero, dakle ukupno 
26 djece. Pođe li tako dalje, imat će 
ta žena, kad istekne rok milijunaševa 


natječaja, ništa manje nego 32 djece, 
te će zaslužiti, da dobije one grdne 
milijune toga natječaja. 

Kravlje mlijeko, koje se daje dje- 
tetu mjesto majčinoga, ako majka ne 
može dojiti dojenče, mora se davati 
razrijeđeno djetetu prema tome, ko- 
liko dijete ima mjeseci. O tom smo 
više puta pisali. Međutim jedna nam 
naša čitateljica sa sela piše, da je ona 
s uspjehom učinila ov: Kad joj se 
rodilo dijete, a ona ga sama nije mo- 
gla dojiti, uspjelo joj je kupiti kravu, 
koja je imala tele isto toliko dana 
staro, kao što je bilo dijete te naše 
čitateljice. I sad je ona od prvoga 
početka davala posve nerazrijeđeno 
mlijeko te hrave svome djetetu i veli, 
da je uspjeh bio izvanredan. Danas 
je to njeno dijete kršan momak, 
zdrav i jak. Donosimo ovo kao zani- 
mljiv slučaj, koji je zaista rijedak. 

Strah, da ne izgubi mlijeko, muči 
mnogu mladu majku, koja želi sama 
da doji svoje dijete. Osobito grad- 
skim se ženama događa, da im pre- 
rano ponestane mlijeka, pa je onda 
prava muka, kako dojenčetu nado- 
knaditi prirodnu majčinu hranu. U 
prvom redu mora takva mlada majka 
dobro da se hrani, osobito mliječnom 
hranom, kuhanom tjesteninom itd. 
Pivo, koje su žene prije često pile, 
da dobiju više mlijeka, liječnici za- 
branjuju. No još je jedna stvar, na 
koju treba upozoriti, a to je, da prsa 
treba nečim toplim čuvati od hla- 
dnoće, od koje često nestaje mlijeka, 
u obilju. 



KAKO ĆEMO ČEŠLJATI SVOJU DJECU 



<;odi$iije dobe iz m- 

niriE DEYIRE BOJE, KAO 
inunovijE MAiJiriE, 
KOSTIIll II D. KUPIT ĆE- 
TE HA J BOLJE UJfOHFlKCIJI 

SAMO^UMDIUICEVA J 

RAZGLEDAJTE HAŠE IZLOGE 


KUHINJSKI RECEPTI 

Kisela juha od janjetine. Slabije ko- 
made janjetine sasijeci i kuhaj s ne- 
što zelenja. Metni u to glavicu na- 
rezanog luka, malo cijelog bibera i 
jedan list lovora. Načini zapršku, za- 
lij njim juhu i zakiseli limunom. 

Naduvak od limuna. Metni u kotlić 
6 dkg maslaca i malo ga rastopi. Pri- 
miješaj zatim 10 dkg sitnog šećera i 
5 žumanjaka te 1 žličicu brašna, od 
1 limuna sok i naribanu koru. To sve 
stavi na paru, da se malo zgusne. 
Ohladi i metni čvrsti snijeg od 6 bje- 
lanjaka, koji je stučen sa žlicom še- 
ćera, pa promiješaj. Tada postavi u 
zdjelicu, koja stoji u posudi s vru- 
ćom vodom, te tako peci u pečenjari, 
dok odozgo malo ne porumeni. 

Naduvak od rezanaca. Fine rezance 
za juhu zakuhaj u vrelo mlijeko do- 
sta gusto sa malo vanilije. Kad je 
kuhano, povuci na stranu i primije- 
šaj 5 dkg maslaca. Tuci snijeg od 3 
bjelanjka i primiješaj 3 žlice šećera, 
dobro promiješaj i dodaj jedan za 
drugim 3 žumanjka. Sad sve zaje- 
dno promiješaj s kuhanim rezancima 
i naribaj u njih malo limunove kore. 
Namaži oblik maslacem, istresi smje- 
su u nj i peci u pečenjari, dok ne po- 
rumeni. S. A. 


Djeca većinom ne nose šešire. Tu 
se moda prilagođuje zahtjevima hi- 
gijene, da glava ne bude pokrivena, 
ali zato treba tim pomnije njegovati 
kosu. Svako jutro i svaku večer tre- 
ba kosu lagano češljati i kefati. Djeca 
obično nose podrezanu kosu, koja 

je na zatiljku nešto dulja i smotana 
u kovrčice. Razdjeljak je povučen na 
desnoj ili lijevoj strani i to posve 

nisko nad uhom. ' 

I. Frizura za djevojčicu od 10 do 
12 god. sa nešto duljom kosom. Kosa 
se smota u zgodnu kovrčicu i posve 
pokriva uši. Na desnoj strani ima 

više kose, jer je razdjeljak nad lije- 
vim uhom razdijelio ko u u dva ne- 


jednaka dijela. Ovakva nesimetrija u 
frizuri je vrlo moderna. 

II. Frizura za dječaka ili djevojčicu 
od 3 do 4 god. sa plavim kosama. Sva 
je kosa lagano nakovrčana, a na vrhu 
glave ističe se posebno nakovrčani 
pramen kose. 

III. Jednostavna frizura za djevoj- 
čicu sa velikim valovima spušta se 
preko uha, a na zatiljku svršava sa 
mnogo uvojaka ili samo sa jednim 
velikim. 

IV. Ova dražesna frizura sa uvoj- 

cima na zatiljku mnogo nas sjeća na 
dječje portrete iz dobe Ljudevita 
XVI., ali je modernizirana uvojcima 
preko uha. I. M. 


Živčani sirup Tonicum lijek iza bo- 
lesti, žalosti, napora itd. Stare ili 
oslabljene osobe brzo će okrijepiti i 
ojačati. Cijena boci Din 20. — Proiz- 
vađa LJEKARNA BARTULIĆ, Zagreb, 
Dolac kraj Tržnice. 

DOMAĆICE 

kupujte potrebitu sta- 
klarsku i porculan- 
sku robu u staklani 

R. PASARIC, ZAGREB, 

Ilica 5 Ilica 5 

Napisao Gino Tromba 
Preveo V. R a b a d a n 


Barometar tetke Stanke 


»Kako Miško?« 

Ovo pitanje nije smio propustiti nitko, tko se 
nije htio izložiti teškoj opasnosti da padne u ne- 
milost tetke Stanke. Stoga sam i ja, poznavajući 
tu slabost dobre i mile žene, marljivo ponavljala 
važan upit, bilo pismeno, kad sam se javljala 
tetki, bilo usmeno, kad sam se vraćala kući. 

Uboga tetka Stanka! Već dugo sniva na ma- 
lome groblju sela, gdje je proživjela svoj vijek 
spokojno i čašćena od svakoga. A svake godine, 
kad se vraćam u njezinu kućicu, srce mi se bolno 
stegne kao i onog ljeta, kad me prvi put nije 
dočekala na vratima njezina visoka i uspravna 
pojava, nasmijana lica i raskriljenih ruku... 

»Kako Miško?« upitala sam uvijek na povratku. 
A spomenuti bi se odmah pojavio i uspravio 
visoko uzdignute glave i uspravivši rep, koji se 
pri vršku malo njihao, dok mu je veseli from- 
from grgoljao u grlu. Očito je bilo, da se Miško 
osjeća najvažnijom ličnošću u kući. 

»Pa nije loše,« odgovarala je tetka pogleda- 
vajući nježno svog ljubimca, koji bi joj brže 
skočio na koljena. Tada bih i ja pogladila rukom 
svijetlu crnu dlaku mačka, kome je moje milo- 
vanje godilo, pa je trljao njušku o moje odijelo, 
predući još glasnije. 

»Kako nauk?« pitala je zatim tetka. Isti prizor 
ponavljao se svaki put i trajao je još duže, kad 
nam se pridružila vjerna služavka Ivka, koja je 
uvijek imala novog povoda da veliča vrline Mi- 
škove. On je naime bio nesamo slavan lovac mi- 
ševa, već je i umio da točno predskazuje vri- 
jeme, pa su iga ta dva svojstva učinila vrlo ugle- 
dnim u kući i okolici. Što se mene tiče, ja sam mu 
prišila i naslov »tat«, ali to sam mišljenje morala 
zadržati za sebe, jer tetka, iako je inače bila 
pravi anđeo, nije nikome dopuštala da dira nje- 
nog mačka, pa ni u njegov dobar glas. Takav si 
luksus nijesam ni ja mogla priuštiti, premda me 
tetka vrlo voljela: uzela me k sebi kao dijete, 
odgojila me brižno i s mnogo ljubavi i poslala 
me konačno u samostan, da se dalje izobrazim. 
Kad sam ja unišla u zavod, Miško je već dvije 
godine bio u tetkinoj kući, gdje je naslijedio 
prijestolje drugih mačaka, koji su prije njega 
kraljevali i većinom tragično izginuli, na veliku 
žalost tetke Stanke. 

Kako rekoh, Miško je pogađao promjene vre- 
mena. Tetka je tvrdila, da ni jedamiput nije po- 
griješio: glas o tome dopro je daleko, i svi su 
pitali, bilo iz šale, bilo da steknu naklonost tetke: 

»Što veli Miško o vremenu?« 

Što je to Miško govorio, pitate vi. Eto: kao 
svi mački i mačke ovoga svijeta, i on je često 
trljao njušku šapom, no kad bi se nešto duže 
trljao iza uha, tetka je govorila, da će se vri- 
jeme stalno promijeniti. Da vam rečem pravo, 
nijesam nikad provjerila, da li je to istina. Uosta- 
lom, sve da sam i uhvatila Miška u laži, ne bih 


se bila usudila da* o tom govorim; a, konačno, 
čemu da žalostim tetku? 

Ali jednoga dana . . . 

Bio je maj, i ja sam došla na dva dana kući. 
Tetkina kuća obasjana proljetnim suncem uči- 
nila mi se ljepša no ikad. Trčala sam, skakala i 
prekobacivala se po sijenu, što se sušilo rastrto 
na livadi. Kako je sijeno divno mirisalo! Zarila 
bih lice u nj udišući snažno miris; i baš dok sam 
tako uživala, prizove me tetka zbilji života. 

»Milice, hodi u kuću, imaš još točno toliko 
vremena, da založiš i otputuješ!« 

Nijesam više vidjela sunca, ni osjećala ugo- 
dnog mirisa: pred očima mi iskrsle velike hladne 
sobe zavoda, dugi hodnici, časne sestre . . . Stre- 
soh sa sebe vlati trave i uđoh u kuću ozbiljno ko 
da idem za sprovodom. Ivka je već priredila 
šunke, pekmeza i svježega hljeba. 

»Požuri se,« reče tetka, »začas će konj biti 
upregnut, da te odveze na stanicu.« 

»Ali još je rano, tetiće!« 

»Ne bih htjela da zakasniš na vlak.« 

Počeh da jedem preko volje. Tetka uziđe u 
sobu, Ivka ode u kuhinju, ja ostadoh s Miškom, 
koji je sjedio na naslonjaču i lagano prao njušku. 

Pogledah ga najprije rastreseno, a onda me 
njegov posao poče zanimati. 

»Nema kiše,« pomislih, »ne češe se iza uha . . .« 

U taj čas divna misao sine mi u glavi: odrezah 
komadić masne šunke sa svog tanjura, dadoh ga 
ponjušiti Mišku, a zatim mu njime natrljah glavu 
iza ušiju. Kad sam ga svojski namazala, povratih 
se jelu. 

Miško nastavi da se liže, i čim je osjetio ukus 
šunke, postane dvostruko revan i stade se trti 
iza uha kao za okladu . . . 

Skočih na noge i potrčah tetki: 

»Tetiće, kiša će!« 

Tetka pogleda kroz prozor nebo vedro ko 
staklo: »Ti sanjaš!« 

»Tetiće, kiša će, Miško se češe iza uha!« 

Najprije tetka, a za njom Ivka, odoše da po- 
gledaju: mačak je i dalje trljao uši kao pomaman. 

»Nema sumnje, kiša će,« izjavi Ivka. 

»Ali vedro je ko riblje oko,« odgovori tetka. 

»Je li Miško ikada pogriješio?« 

»Nikada!« 

»No dakle, što sumnjate?« 

Ovakvoj logici nije bilo prigovora. 

»Reci Petru, nek ispregne konja, i nek pokupi 
sijeno, da se ne smoči. A ti ćeš 'sutra u zavod, 
opravdat ću te!« 

Srce mi đipne od veselja. Poletjeti da pomo- 
gnem Petru, da se i dalje valjam po livadi. Bila 
sam neopisivo sretna! Dobila sam nekoliko sati 
slobode preko računa! Ali ovaj je slučaj poko- 
lebao dobar glas Miškov, jer se čitav tjedan 
dana ni najmanji oblačić nije pojavio na nebu. 
Tetka Stanka nije naprosto mogla da dođe 
k sebi! 

Ne puši. »Molim te cigaretu.« 

»Nemam, odučio sam se pušenja. 
Žena mi više ne dozvoljava da pušim.« 

»A sad si baš kupio kutiju ciga- 
reta?« 

»Da, ali ne za sebe, već za svoju 
ienu . . .« 

U proscima. Otac gleda mladoženju, 
koji je došao da 'isprosi njegovu 
kćer, i pita ga: 

»A možete li uzdržavati obitelj?« 

»Za Boga, što ću s čitavom obite- 
lju! Ja molim samo vašu kćer.« 

Izumitelj. »Koje je zvanje vašeg 
stanara?« 

»On je izumitelj.« 

»A išto izumljuje?« 

»Uvijek nove izgovore, da najam- 
ninu ne plati.« 

Otkaz. »Pošao sam k šefu i rekao: 
Na prvoga odlazim!« 

»A kakav je to utisak Učinilo na 
njega?« 

»Oh, lice mu se rastužilo.« 

»Sigurno te je htio zadržati?« 

»O, ne, već je rekao, da je očekivao, 
da ću odmah otići.« 

Dobra ženica. Muž: »Koliko sam 
te puta molio, da mi prišiješ dugmeta 



NI TRAGA NI GLASA NEMA 

kurjim očima i debeloj koži, ako se iste 
natrlja kroz tri dana dnevno u jutro i na 
večer i to sa vrlo malo CL A VETYL 
CREME Proizvađa stara, god. 1590. 
osnovana KAPTOLSKA LJEKARNA, V. 
B A R T U L I C, ZAGREB, Dolac kraj 
Tržnice. — Cijena kutijici Din 8*— 


JE 


na kaputu. Sad mi je eto ostalo samo 
jedno jedino...« 

Žena: »Imaš pravo; to nije lijepo. 
No evo ti škare, pa ga odreži . . .« 

U brijačnici. Mušterija zapjenjenim 
ustima viče: »Već ste me evo četvrti 
put iporezali. Dajte mi barem kakav 
nož u ruke, da se mogu njime bra- 
niti!« 

Dječja kolica. »Tako, to je dakle 
zadnja otplata obroka za dječja ko- 
lica,« reče trgovac, »a kako je 
maloj?« 

»Hvala na pitanju, vrlo dobro, pro- 
šle se nedjelje vjenčala.« 

Zaborav. »Čuješ, ti u zadnje vri- 
jeme previše piješ!« 

»Da, samo da zaboravim.« 

»A što da zaboraviš?« 

»To već ne znam.« 

Prelistava stari kuhar . . . Kad je ne- 
davno Hitler držao govor u njema- 
čkoj skupštini, netko ga je neprestano 
prekidao prelistavani em neke knjige. 
Kad je Hitler vidio, da to čini neki 
Židov, pristupi mu i reče: »Prvo ti 
kao Židov nemaš pristupa u njema- 
čku skupštinu, a drugo što me buniš 
prelistavani em knjige?!« 

»Čuješ, Hitlere,« odgovara mu Židov, 
»Faraon je propovijedao smrt Žido- 
vima, ali on je umro, a -mi smo ostali 
živi i na njegovu uspomenu jedemo 
maces, asirski kralj Amon, također je 
progonio Židove, ali on je umro, a mi 
jedemo kindl, a sada ja prelistavam 
neki stari kuhar i gledam, koje ćemo 
jelo, kad ti umreš, na tvoju uspomenu 
jesti.« 

Prosjak s crnim naočarima. Neki 
čovjek s crnim naočarima prosi na 
ulici u Berlinu. Na prsima ima tablu 
na kojoj stoji: »Ne primam ništa od 
Židova.« Pita ga židovski rabin, koji 
je tuda prolazio: 

»Kako to, da ne primaš, ta Židovi 
su 'bogatiji i darežljivi?« Čovjek po- 
diže naočare i gledajući rabina zdra- 
vim židovskim očima veli: »Ti ćeš 
mene, rabine, naučiti, kako se prosi?!« 

I prosjak je naime bio Židov... 



— Halo. draga Ivko! Kako vidiš, ne 
ćemo nažalost moći danas k tebi. Bili 
smo ti obećali i već smo se počeli pri- 
premati, kad eto vidiš... naoblačilo 
se i udarila kiša. Zato sapi ti htjela 
telefonirati ... Da, jer je tebi lakše do 
nas nego svima nama do tebe. Znaš, 
da mi nije tako lako nositi po blatu 
malu Jasnicu ... Ti si već pripremila 
stol? Dobro, dobro... Ako prođe 
oblak, kako ti veliš, doći ćemo, ali 
ako potiaje kiša, e... onda ću ti po- 
slati samog Cvjetka. On neka zastupa 
cijelu našu familiju među ostalim 
uzvanicima. On će već meni pričati, 
kako je bilo. Po njemu ću ti poslati 
i zadnji broj »Obitelji«, koji ti se iz- 
gubio po pošti. Vidjet ćeš, da je vrlo 
uspio . . . Nego, Ivko, pohvalio mi se 
Cvjetko, kako je njegova misija pot- 
puno uspjela, te da si se i ti napokon 
odlučila otputovati u Rim s hrvatskim 
hodočašćem, koje će krenuti 22. svib- 
nja iz Zagreba. Baš mi je drago, da 
putuješ. Žao mi je, da ja ne mogu ići, 
jer predosjećam, da će biti izvanre- 
dno ... no eto, ne mogu Jasnicu no- 
siti sobom u Ri.m, a opet je ne mogu 
ostaviti samu kod kuće. Od naše obi- 
telji putuje sam Cvjetko, pa se upra- 
vo veselim, da ćeš i ti poći ... Na ho- 
dočašću će sigurno biti i kogod od 
naših znanaca iz Zagreba, iz »Obi- 
telji« ili Društva sv. Jeronima, pa mi 
ih puno pozdravi... No, istina, po- 
žurila sam; još ima vremena za te 
stvari, još imamo cijelu nedjelju vre- 
mena. Morat ćemo se prije tvog od- 
laska svakako sastati, jer ti imam pre- 
poručiti neke stvari... znam, naime, 
da ćeš ih ti bolje urediti nego Cvje- 
tko ... ili ga bar ti moraš na puto- 
vanju sjetiti, da ih ne zaboravi izvr- 
šiti ... A Dieu! A Dieu! 


DOBRIJAN I CJEPANICA 



Zar vam ova slika, 
djeco, nije lijepa? 

To Dobrijan na njoj 
suha drva cijepa . . . 


Zamahnuo čika, 
suho drvo puče 
i dičnome čiki 
cijeli nos istuče. 


Cjepanica druga 
leti ko u šali 
i na cesti nekog 
gorostasa svali. 


Gorostas se trgne, 
zgrabi cjepanicu 
i njom našeg čiku 
udari po licu . . . 

Sastavio A. Turčinović, Zagreb 

Vodoravno: 1. Zvijerka. 2.a Lo- 
pov. 5. Njem. lič. zamj. 6. .Rijeka u 
Aziji. 8. Talij. .gram. član. 10. Zvijer- 
ka. 13. Dom. životinja. 15. vjerna. 17. 
Muš. ime. 18. Dio svijeta. 19. Mjera 
zemlje. 21. naša novinska agencija. 
22. Zvijer. 23. Zvijer. 27. Zvijer. 32. 
Životinja. 33. Stanovnik Anama. 

Okomito: 2. Papiga. 2. a Pokaz. 
zamj. 3. Franc.: prijatelj,. 4. Zvijer. 
7. Grad u Rusiji na Crnom moru. 9. 
Zvijer. 10. Životinja (dom.). 11. Zmija. 
12. Ljetopis. 13. Grčko slovo. 14. Na- 
trij. kloiid. 16. Prvi čovjek. 19. = 19. 
vodor. 20. Japan, mjera za puteve, 
24.a Oruđe, 25. Dom. životinja. 27. 
Franc. 'član. 28. Njem. prijedlog. 29. 
Prijedlog. 32. Upit. -čestica. 


Jesi li naručio novu dječju i/ustro - 
vanu priču „DUGI MAR TIM"? 


Domaći proizvod 

K O V O 55 I 

u 8 v i m veličinama 

TORBE U SPISE (AKTENTASE). HOVtABKE, TORBICE 

za dame i sve vrsti kožnate robe 

JOSIP F0ZY, ZAGREB, 

Masarykova ulica broj 10 


ODGONETKA KRIŽALJKE IZ BR. 10. 

Vodoravno: 1. Pelikan. 6. Usa. 
7. Puč. 9. Job. 11. ar. 13. Bo (od ob). 
14. Al\ 16. Li. 17. Ego. 18. itd. 20. 
mat. 21. Rea. 22. on. 24. Lj, n. 25. Rio. 
27. Asanble. — Okomito: 1. Papa. 
2. »Luč«. 3. Is. 4. Kaj. 5. Nebo. 8. ura- 
gan. 10. »Obitelj«. 15. Lot. 16. Lir. 17. 
Emona. 19. Dante. 23. Din. 25. Ra. 
26. Ob. — Svaki peti odigonetač do- 
bio je na dar po jednu uskrsnu na- 
gradu od Uredništva »Obitelji«. 
ODGONETKA KRIŽALJKE IZ BR. 18. 

Vodoravno: 1. Mala Kapela. 7. 
Os. 8. La. 9. Klek. 10. Si. 12. Ar. 14. 
Rosa. 16. Buri. 18. Usa. 19. Aan. 21. 
Loj. 22. Semiramida. — Okomito: 
1. Malorus. 2. La. 3. Kola. 4. Aser. 5. 
Ep. 6. Asirija. 11. Osam. 13. Kuli. 15. 
Ose. 17 Rod. 19. Ar. 20. Na. 


Emancipirajte * e 
od Inostranm proizvoda, u 
tome leži Vaš patriotizam 

DINARA 6* — 

SALVO D ONT 

pasta za zube, bijeli zube, odstranjuje 
I rastapa zubni kamen. — Proizvodi : 
Drogerija SAL.VATOR 
Zagreb, llioa 61 -Vlasnik M.F.J. Segedl 
Kod narudžbe od 12 tuba uz Izrezak 
ovog oglasa oijena tubi Dinara 5*— 



„Plućnjak“ čaj protiv kašlju 

Mješavina je od 10 vrsti zdravog, čistog i svježeg lje- 
kovitog bilja, veoma korisnog kod bolesti disaćih or- 
gana kao kod prehlade, kašlja i teškog disanja. Taj 
čaj čisti i dozrijeva sluz grla i plućiju, olakšava bol te 
po njemu kašalj naskoro prestaje. Cijena omotu Din 12*-. 
Proizvađa i u promet stavlja stara g. 1599. osnovana 

Kaptolska ljekarna sv, Marije. 

Ljekarnik Vlatko Bartulič, Zagreb, Dolac kraj Tržnice 
Pazi na patvorine, pravi proizvod nosi zaštitni znak 
sv. Marije Pomoćnice 


Problem broj 18 

R. Weinhaimer 



Bijeli matira u tri poteza. 

Problem broj 19 

J. Pospišil 



Bijeli matira u tri poteza. 


RJEŠENJA (OŽUJAK). 

Br. 11. Sf3 — d4 itd. (2 boda) 

Br. 12. Lh6 — g7 itd (3 boda) 

Br. 13. Pd5^d6 itd. (3 boda) 

Br. 14. Pd8 — e8 itd. (3 boda) 

Riješili sve i postignuli 11 bodova: 
Marko Vukasovi-ć, Samofoor-Zagreb, 
Vinko Buble, Split. Nikola B. Rosso, 
Trogir. Zlatko Modor, Ljubomir Lo- 
vrić, Srij. Mitrovica, Zvonimir Mar- 
čec, Sarajevo. M. Slade Šilović, Tro- 
gir. Zlatko Horvat, Bjelovar. Turči- 
nović Ivica, Vilim Peroš, Mladen, Ka- 
balin, Zori-ca Sajko, Jagica Pavlić, 
Stjepan Tomičić, svi iz Zagreba. Bran- 
ko Filipčić, Stenjevac, Milica Kušić, 
Koprivnica. Emica P. Filipčić, Zagreb. 
Jurica Zorman, Brežice. — 8 bodova: 
Ćiril Bubić, Niko Bogdanić, Split 
(osim br. 12). Marijan Nemec (osim 
br. 14). Stiglo sveukupno 21 rješenja. 
Postignuta 222 boda (738). Marku 
Vukasoviću je kao nagrada podije- 
ljeno »Proljeće« od Sigrid Undsetove. 


ZYKLON B. 

jest najsavršenije sredstvo za uništavanje 
svih kućnih insekata kao : stjenica, mo- 
Ijaca itd. Ne oštećuje namještaj ka<« ni 
tkanine uz garanciju. Ne nasjedajte drugim 
nesavršenim sredstvima. Izvađa i upute 
daje ZYKLON a. d., Zagreb, Mir -marska 
cesta 25. Telefon 41-65 


Ilustrovani tjednik „ Obitelj " izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijep 
Rukopisi se ne vraćaju. „ Obitelj " izdaje Konzorcij Kuća Dobre Štampe . Za izdavača i uredništvo odgovara Dr Josip Andrić, glavni urednik „ Obitelji " 
Zagreb, Trenkova 1.' 'Adresa uredništva i uprave 0 Obitelji" : Zagreb, Trg Kralja Tomislava 21 . Telefon 54-17, Cek. rač. pošt, šted . br. 33. 536 % 
„Obitelj" se tiska u Tiskari Narodnih Novina u Zagrebu , Za tiskaru odgovara V, Kirin, Zagreb , Dtielićeva ul. 2. 






Z£MUi) sa TISUĆU 3EZERH 


(Vidi članak na strani 422.) 


Desno: 1. HELSINGFORS, GLAVNI GRAD FINSKE 

Dolje : 2. CRKVA SV. NIKOLE U HELSIGFORSU, 
GLAVNOM TRGU FINSKE 


3. ABO, BALTIČKA LUKA 


6. FINSKE DJEVOJKE 
U SVOJIM NARODNIM^ 
|N O Š N J A M A 


Lijevo : 7. i 8. KARAKTERISTIČNI 
PEJSAŽI U UNUTRAŠNJOSTI 
FINSKE: VODA I ŠUMA 


Lijevo : 

5. POGLED NA 
LUKU FINSKOG 
PRISTANIŠTA 
VIBORG 


